**PARLAMENTUL REPUBLICII MOLDOVA**

**L E G E PRIVIND EMISIILE INDUSTRIALE**

**nr. xxx din xx.xx.2020**

”UE” proiect

CUPRINS

[Capitolul I DISPOZIŢII  GENERALE 5](#_Toc52479773)

[Articolul 1. Scopul şi obiectul legii 5](#_Toc52479774)

[Articolul 2. Domeniul de aplicare 5](#_Toc52479775)

[Articolul 3. Noțiuni principale 6](#_Toc52479776)

[Capitolul II](#_Toc52479777) [COMPETENŢELE AUTORITĂŢILOR ADMINISTRAŢIEI](#_Toc52479778) [PUBLICE CENTRALE ŞI LOCALE 9](#_Toc52479779)

[Articolul 4. Competența Guvernului 9](#_Toc52479780)

[Articolul 5. Atribuțiile Ministerului Agriculturii, Dezvoltării Regionale și Mediului 9](#_Toc52479781)

[Articolul 6. Atribuțiile Agenției de Mediu 10](#_Toc52479782)

[Articolul 7. Atribuțiile Inspectoratului pentru protecția mediului. 11](#_Toc52479783)

[Articolul 8. Atribuțiile autorităților administrației publice locale 11](#_Toc52479784)

[Articolul 9. Obligațiile generale a operatorului 12](#_Toc52479785)

[Articolul 10. Obligațiile operatorului la închiderea amplasamentului 13](#_Toc52479786)

[Articolul 11. Raportul privind situația de referință 13](#_Toc52479787)

[Articolul 12. Specialistul de mediu 14](#_Toc52479788)

[Capitolul III](#_Toc52479789) [AUTORIZAREA ACTIVITĂȚILOR CU RISC ASUPRA MEDIULUI 14](#_Toc52479790)

[Secțiunea 1. Autorizația integrată de mediu 14](#_Toc52479791)

[Articolul 13. Eliberarea autorizației integrate de mediu 14](#_Toc52479792)

[Articolul 14. Principiile generale ale obligațiilor de bază ale operatorului 16](#_Toc52479793)

[Articolul 15. Condițiile de eliberare a autorizației integrate de mediu 16](#_Toc52479794)

[Articolul 16. Procedura de eliberare a autorizației integrate de mediu pentru activitățile cu risc semnificativ asupra mediului 18](#_Toc52479795)

[Articolul 17. Avizarea și consultarea dosarului tehnic 19](#_Toc52479796)

[Articolul 18. Decizia privind emiterea de autorizație integrată de mediu pentru activitățile cu impact semnificativ asupra mediului. 19](#_Toc52479797)

[Articolul 19. Procedura de emitere a autorizației integrate de mediu pentru activitățile cu risc redus asupra mediului 21](#_Toc52479798)

[Articolul 20. Conținutul autorizației integrate de mediu pentru activitățile cu risc redus asupra mediului………. 22](#_Toc52479799)

[Articolul 21. Cerințe de monitorizare 23](#_Toc52479800)

[Articolul 22. Reguli general obligatorii, standarde de calitate a mediului, evoluția celor mai bune tehnici disponibile 23](#_Toc52479801)

[Articolul 23. Modificări aduse instalațiilor de către operatori 24](#_Toc52479802)

[Articolul 24. Termenul de valabilitate al autorizației integrate de mediu 24](#_Toc52479803)

[Articolul 25. Reexaminarea și actualizarea condițiilor de autorizare integrată de mediu 24](#_Toc52479804)

[Articolul 26. Suspendarea autorizației integrate de mediu 26](#_Toc52479805)

[Articolul 27. Anularea și retragerea autorizației integrate de mediu 26](#_Toc52479806)

[Articolul 28. Retragerea autorizației emise în neconformitate cu legea 26](#_Toc52479807)

[Articolul 29. Planul de aliniere a operatorilor la cerințele de autorizare integrată de mediu 27](#_Toc52479808)

[Secțiunea 2: Activități existente 27](#_Toc52479809)

[Articolul 30. Instalațiile existente care necesită eliberarea unei autorizații integrate de mediu 27](#_Toc52479810)

[Articolul 31. Cererea de solicitare a autorizații integrate de mediu pentru activități existente 27](#_Toc52479811)

[Articolul 32. Procedura autorizării pentru instalațiile existente 28](#_Toc52479812)

[Secțiunea 3. Cele mai bune tehnici disponibile 28](#_Toc52479813)

[Articolul 33. Celor mai bune tehnici disponibile 28](#_Toc52479814)

[Articolul 34. Aplicarea celor mai bune tehnici disponibile 28](#_Toc52479815)

[Articolul 35. Eliberarea autorizațiilor integrate de mediu atunci când nu a fost luată nicio decizie BAT………………… 29](#_Toc52479816)

[Articolul 36. Valori limită de emisie, parametri și măsuri tehnice echivalente 29](#_Toc52479817)

[Articolul 37. Valori limită de emisie mai puțin riguroase 30](#_Toc52479818)

[Articolul 38. Emisiile de gaze cu efect de seră 30](#_Toc52479819)

[Capitolul IV](#_Toc52479820) [ACTIVITĂȚILE INDUSTRIALE ȘI ECONOMICE CU IMPACT NESEMNIFICATIV ASUPRA MEDIULUI 31](#_Toc52479821)

[Articolul 39. Regulile general obligatorii 31](#_Toc52479822)

Articolul 40. Procedura de notificare 31

[Capitolul V](#_Toc52479823) [ACCESUL LA INFORMAȚIE ȘI PARTICIPAREA PUBLICULUI ÎN LUAREA DECIZIEI PRIVIND AUTORIZAȚIA INTEGRATĂ DE MEDIU 32](#_Toc52479824)

[Articolul 41. Accesul la informații 32](#_Toc52479825)

[Articolul 42. Registrul electronic al operatorilor 32](#_Toc52479826)

[Articolul 43. Participarea publicului la procesul de eliberare a autorizației e integrate de mediu…………. 33](#_Toc52479827)

[Articolul 44. Accesul la justiție 33](#_Toc52479828)

[Capitolul VI](#_Toc52479829) [DISPOZIŢII SPECIALE PENTRU INSTALAŢIILE DE ARDERE 33](#_Toc52479830)

[Articolul 45. Domeniul de aplicare 33](#_Toc52479831)

[Articolul 46. Reguli de agregare 34](#_Toc52479832)

[Articolul 47. Valori limită de emisie prevăzute pentru activitățile cu impact semnificativ asupra mediului……………… 34](#_Toc52479833)

[Articolul 48. Valorile-limită de emisie prevăzute pentru activitățile cu impact redus asupra mediului……………… 36](#_Toc52479834)

[Articolul 49. Funcționarea necorespunzătoare sau defecțiuni în funcționarea echipamentului de reducere a emisiilor 38](#_Toc52479835)

[Articolul 50. Rata de desulfurare 38](#_Toc52479836)

[Articolul 51. Planul de tranziție 39](#_Toc52479837)

[Articolul 52. Derogarea pentru durata de viață limitată 40](#_Toc52479838)

[Articolul 53. Sisteme izolate mici 41](#_Toc52479839)

[Articolul 54. Centralele termice de cartier 41](#_Toc52479840)

[Articolul 55. Stocarea geologică a dioxidului de carbon 41](#_Toc52479841)

[Articolul 56. Funcționarea necorespunzătoare sau defecţiuni în funcționarea echipamentului de reducere a emisiilor 42](#_Toc52479842)

[Articolul 57. Instalații de ardere cu combustibil multiplu 42](#_Toc52479843)

[Capitolul VII](#_Toc52479844) [DISPOZIŢII SPECIALE PRIVIND INSTALAŢIILE DE INCINERARE A DEȘEURILOR I INSTALAŢIILE DE COINCINERARE A DEȘEURILOR 43](#_Toc52479845)

[Articolul 58. Domeniul de aplicare 43](#_Toc52479846)

[Articolul 59. Solicitarea de autorizare 44](#_Toc52479847)

[Articolul 60. Condițiile de autorizare 45](#_Toc52479848)

[Articolul 61. Controlul emisiilor 45](#_Toc52479849)

[Articolul 62. Monitorizarea emisiilor 47](#_Toc52479850)

[Articolul 63. Condiții de funcționare 47](#_Toc52479851)

[Articolul 64. Autorizația de modificare a condițiilor de funcționare 48](#_Toc52479852)

[Articolul 65. Livrarea și recepția deșeurilor 49](#_Toc52479853)

[Articolul 66. Reziduuri 50](#_Toc52479854)

[Articolul 67. Modificare substanțială instalații de incinerare sau de coincinerare a deșeurilor 50](#_Toc52479855)

[Articolul 68. Rapoarte și informarea publicului cu privire la instalațiile de incinerare a deșeurilor și la instalațiile de coincinerare a deșeurilor 50](#_Toc52479856)

[Capitolul VIII](#_Toc52479857) [DISPOZIŢII SPECIALE APLICABILE INSTALAŢIILOR ȘI ACTIVITĂŢILOR CARE UTILIZEAZĂ SOLVENŢI ORGANICI 51](#_Toc52479858)

[Articolul 69.  Domeniul de aplicare 51](#_Toc52479859)

[Articolul 70. Înlocuirea substanțelor periculoase 51](#_Toc52479860)

[Articolul 71. Controlul emisiilor, monitorizarea emisiilor şi respectarea valorilor-limită de emisie şi rapoarte privind conformarea 51](#_Toc52479861)

[Articolul 72.  Monitorizarea emisiilor și raportarea privind conformarea 52](#_Toc52479862)

[Articolul 73. Modificări substanțiale ale instalațiilor existente 52](#_Toc52479863)

[Capitolul IX](#_Toc52479864) [DISPOZIŢII SPECIALE PRIVIND INSTALAŢIILE PRODUCĂTOARE DE DIOXID DE TITAN 53](#_Toc52479865)

[Articolul 74. Domeniul de aplicare 53](#_Toc52479866)

[Articolul 75. Interzicerea evacuării deșeurilor 53](#_Toc52479867)

[Articolul 76. Prevenirea și controlul emisiilor în aer 54](#_Toc52479868)

[Articolul 77. Monitorizarea emisiilor de la instalațiile producătoare de dioxid de titan 54](#_Toc52479869)

[Capitolul X](#_Toc52479870) [CONTROLUL INTEGRAT DE MEDIU 54](#_Toc52479871)

[Articolul 78. Controlul activităților care necesită autorizație 54](#_Toc52479872)

[Articolul 79. Planuri de control de mediu 54](#_Toc52479873)

[Articolul 80. Programe pentru controlul de mediu planificat 55](#_Toc52479874)

[Articolul 81. Controlul de mediu neplanificat 55](#_Toc52479875)

[Articolul 82. Controlul conformității în cazul încălcării condițiilor de autorizare 55](#_Toc52479876)

[Articolul 83. Măsuri de prevenire a incidentelor și de atenuare a accidentelor 56](#_Toc52479877)

[Articolul 84. Raportul controlului de mediu 56](#_Toc52479878)

[Capitolul X](#_Toc52479879) [EFECTE TRANSFRONTALIERE 56](#_Toc52479880)

[Articolul 85. Procedurile transfontaliere 56](#_Toc52479881)

[Capitolul XI](#_Toc52479882) [DISPOZIȚII FINALE ȘI TRANZITORII 58](#_Toc52479883)

[Articolul 86. Dispoziții finale și tranzitorii 58](#_Toc52479884)

[Anexe 58](#_Toc52479885)

Prezenta lege transpune parțial Directiva 2010/75/UE a Parlamentului European și a Consiliului din 24  noiembrie 2010 privind emisiile industriale (prevenirea și controlul integrat al poluării), publicată în Jurnalul Oficial al Uniunii Europene nr. L 334 din 17 noiembrie 2010 și Directiva 2015/2193 a Parlamentului European și a Consiliului din 25 noiembrie 2015 privind limitarea emisiilor în atmosferă a anumitor poluanți provenind de la instalații medii de ardere, publicată în Jurnalul Oficial al Uniunii Europene L313/1 din 28 noiembrie 2015.

# Capitolul I DISPOZIŢII  GENERALE

## Articolul 1. Scopul şi obiectul legii

1. Scopul prezentei legi este instituirea unui cadru normativ destinat prevenirii și controlului integrat al poluării provocate de activitățile industriale și economice, în vederea prevenirii sau reducerii emisiilor în aer, apă și sol, promovării dezvoltării tehnologiilor prin aplicarea celor mai bune tehnici disponibile, precum și prevenirii generării de deșeuri, pentru a se atinge un nivel înalt de protecție a mediului.
2. Obiectul prezentei legi sunt procedurile şi modalitățile aplicate în procesul de prevenire și controlul integrat al poluării aerului, apei și solului, generării de deșeuri, prevenirea sau reducerea după caz, a impactului negativ asupra mediului şi sănătății populației la etapele inițiale activității.

## Articolul 2. Domeniul de aplicare

1. Prevederile prezentei legi se aplică:
2. activităților industriale și economice, care prezintă un risc semnificativ asupra mediului și se încadrează în lista activităților din anexa nr. 1.
3. activităților industriale și economice, care prezintă un risc redus asupra mediului și se încadrează în lista activităților din anexa nr. 2.
4. activitățile industriale și economice cu impact nesemnificativ asupra mediului, care fac obiectul anexei nr. 6.
5. Activitățile industriale și economice prevăzute la alin.(1) litra a) și b) sunt obiect au autorizării conform *Regulamentului cu privire la eliberarea autorizației integrate de mediu aprobat prin Hotărâre de Guvern.*
6. Activitățile care fac obiectul anexei nr. 6 cu impact nesemnificativ asupra mediului, sunt supuse procedurii de avizare /notificare a operatorului cu stabilirea Regulilor generale obligatorii de funcționarea.
7. Actele permisive din domeniul mediului care au fost eliberate în conformitate cu prevederile *Legii nr.160/2011 privind reglementarea prin autorizare a activității de întreprinzător*, până la data intrării în vigoare a prezentei legi, dar corespund activităților industriale și economice din anexa nr. 1 și nr.2, sunt înlocuite cu autorizațiile integrate de mediu, după caz.
8. Prevederile prezentei legi nu se aplică activităților de cercetare și dezvoltare sau testării de noi produse și procese.

## Articolul 3. Noțiuni principale

1. În sensul prezentei legi, următoarele noțiuni semnifică:

***Autorizație integrată de mediu -*** actul permisiv emis de autoritatea competentă pentru protecția mediului, care acordă dreptul de a exploata în totalitate sau în parte o instalație și/sau practicarea unei activități economice care se încadrează în anexele nr. 1 sau 2;

***Biomasă*** - înseamnă oricare dintre următoarele:

1. ***produsele de natură vegetală*** provenite din agricultură sau activităţi forestiere care pot fi folosite drept combustibil în scopul recuperării conţinutului său de energie;
2. ***următoarele deșeuri*** - deșeuri vegetale din agricultură și activităţi forestiere; deșeuri vegetale din industria alimentară, dacă se valorifică energia termică generată; deșeuri vegetale fibroase de la producerea celulozei primare și de la producerea hârtiei din celuloză, în cazul în care sunt co-incinerate la locul de produc­ ţie și energia termică generată este valorificată; deșeuri de plută; deșeuri lemnoase cu excepţia dșe eurilor lemnoase care pot conţine compuși organici halogenaţi sau metale grele, ca rezultat al tratării cu conservanţi pentru lemn sau al acoperirii, care cuprind în special deșeurile lemnoase provenind din construcţii și demolări;

***Capacitate nominală -*** suma capacităţilor de incinerare ale cuptoarelor care compun o instalaţie de incinerare a deșeurilor sau o instalaţie de coincinerare a deșeurilor , specificată de constructor și confirmată de operator, ţinându-se seama de puterea calorifică a deșeurilor, exprimată sub forma cantităţii de deșeuri incinerate într-o oră;

***Cele mai bune tehnici disponibie,*** denumite în continuare **BAT *-*** stadiul cel mai eficient și mai avansat în dezvoltarea activităţilor și a metodelor lor de operare, care indică posibilitatea practică a anumitor tehnici de a constitui referinţa pentru stabilireavalorilor limită de emisie și a altor condiţii de autorizare, concepute pentru a preveni și, acolo unde nu este posibil, pentrua reduce emisiile și impactul asupra mediului în ansamblul său:

***(a) tehnici*** – sunt atât tehnologia utilizată, cât și modul în care instalaţia este proiectată, construită, întreţinută, exploatată și scoasă din funcţiune;

***(b) tehnici disponibile*** – acele tehnici care sunt dezvoltate la un nivel care permite punerea lor în aplicare în sectorul industrial, în condiţii economice și tehnice viabile, luându-se în considerare costurile și avantajele, indiferent dacă aceste tehnici sunt sau nu produse sau utilizate la nivel national, cu condiţia ca acestea să fie accesibile operatorului în condiţii acceptabile;

***(c) cele mai bune -*** cele mai eficiente tehnici pentru atingerea în ansamblu a unui nivel ridicat de protecţie a mediului în întregul său.

***Combustibil solid indigen*** - combustibil solid natural utilizat într-o instalaţie de ardere special proiectată pentru combustibilul respectiv și care este extras pe plan local;

***Compus organic*** - compus ce conţine cel puţin elementul carbon și unul sau mai multe dintre elemen­ tele următoare: hidrogen, halogeni, oxigen, sulf, fosfor, siliciu sau azot, cu excepţia oxizilor de carbon și carbonaţilor și bicarbonaţilor anorganici;

***Compus organic volatil*** -compus organic, precum și fracţiunea de creozot, având o presiune de vapori de minimum 0,01 kPa la temperatura de 293,15 K sau având o volatilitate corespunzătoare în condiţii speciale de utilizare;

***Coș*** - o structură care conţine una sau mai multe evacuări care asigură circulaţia gazelor reziduale pentru a le evacua în aer;

***Concluzii BAT*** - document care conține părți ale unui document de referință BAT, prin care se stabilesc concluziile privind cele mai bune tehnici disponibile, descrierea acestora, informații pentru evaluarea aplicabilității lor, nivelurile de emisie asociate celor mai bune tehnici disponibile, monitorizarea asociată, nivelurile de consum asociate și, după caz, măsurile relevante de remediere a amplasamentului;

***Controlul integrat de mediu*** - totalitatea acțiunilor, inclusiv vizite la faţa locului, monitorizarea emisiilor și imisiilor și verificarea rapoartelor interne și a documentelor de monitorizare, verificarea automonitorizărilor, controlul tehnicilor utilizate și al conformității instalaţiei din punct de vedere al gestionării aspectelor de mediu, întreprinse de sau în numele Inspectoratul pentru protecția Mediului, cu scopul de a verifica și promova conformitatea instalațiilor cu condițiile de autorizare, precum și, dacă este cazul, de a monitoriza impactul acestor instalații asupra mediului;

***Document de referință BAT*** - document rezultat în urma schimbului de informații organizat de Comisia Europeană, elaborat pentru anumite activități, care descrie tehnicile aplicate, nivelurile actuale ale emisiilor și consumului, tehnicile luate în considerare pentru determinarea celor mai bune tehnici disponibile, precum și concluziile BAT și orice tehnici emergente, acordând o atenție specială criteriilor prevăzute în anexa [nr. 5](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65748047&d=2019-10-20#p-65748047);

***Emisie -*** evacuarea directă sau indirectă de substanțe, vibrații, căldură sau zgomot din surse punctiforme sau difuze dintr-o instalație în aer, apă sau sol;

***Incident*** - tulburarea (majoră) în funcționarea instalațiilor care, în funcție de circumstanțe, poate duce la impacturi semnificative asupra sănătății umane sau mediului;

***Instalație*** – unitate tehnică staționată în cadru căreia se desfășoară una sau mai multe activități enumerate în anexa nr. 1 și nr. 2, precum și alte activități direct associate, desfășurate pe acelaș amplasament și care ar putea avea un efect asupra emisiilor și a poluării.

***Instalație existenă*** - o instalație care era în funcțiune sau era autorizată în conformitate cu legislația existentă până la data intrării în vigoare a prezentei legi;

***Instalaţie de ardere***- orice echipament tehnic în care combustibilii sunt oxidaţi pentru a se folosi energia termică astfel generată;

***Instalaţie de ardere cu combustibil multiplu-*** orice instalaţie de ardere care poate fi alimentată simultan sau alter­ nativ cu două sau mai multe tipuri de combustibil;

***Modificare substanțială*** - modificarea caracteristicilor sau a funcționării, sau o extindere a unei instalații sau a unei instalații de ardere, a unei instalații de incinerare a deșeurilor sau a unei instalații de co-incinerare a deșeurilor care poate avea efecte negative semnificative asupra sănătății umane sau mediului;

***Motor cu gaz*** - motor cu ardere internă care funcţionează conform ciclului Otto și utilizează pentru arderea combustibilului aprinderea cu scânteie sau, în cazul motoarelor cu combustibil dual, aprinderea prin compresie;

***Motor diesel*** - motor cu ardere internă care funcţionează conform ciclului Diesel și care pentru arderea combustibilului utilizează aprinderea prin compresie;

***Niveluri de emisie asociate celor mai bune tehnici disponibile***- nivelurile de emisie obținute în condiții normale de funcționare cu ajutorul uneia dintre cele mai bune tehnici disponibile sau al unei asocieri de astfel de tehnici, astfel cum sunt descrise în concluziile BAT, și exprimate ca o medie pentru o anumită perioadă de timp, în condiții de referință prestabilite;

***Ore de funcţionare*** - timpul, exprimat în ore, în care o instalaţie de ardere, în totalitatea sa sau parţial, funcţionează și evacuează emisii în aer, cu excepţia perioadelor de pornire și de oprire;

***Poluare -*** introducerea directă sau indirectă, ca rezultat al activității umane, de substanțe, vibrații, căldură sau zgomot în aer, apă sau sol, care poate avea efect nociv asupra sănătății umane sau asupra calității mediului, care poate conduce la efecte dăunătoare asupra proprietății materiale sau poate altera sau afecta mediul ambiant și alte utilizări legitime ale mediului;

***Public -*** astfel cum este definit în *Legea nr. 86/2014 privind evaluarea impactului asupra mediului;*

***Public interesat -*** publicul afectat sau care ar putea fi afectat sau care este interesat de luarea unei decizii privind acordarea sau actualizarea unei autorizații sau a condițiilor de autorizare; în sensul prezentei definiții, organizațiile neguvernamentale care promovează protecția mediului și care îndeplinesc oricare din cerințele dreptului intern sunt considerate a fi interesate;

***Rata de desulfurare*** - raportul, calculat pentru o anumită perioadă de timp, dintre cantitatea de sulf care nu este emisă în aer de către o instalaţie de ardere și cantitatea de sulf conţinută în combustibilul solid care este introdus în instalaţia de ardere și care este utilizat în instalaţie în aceeași perioadă de timp;

***Reguli generale obligatorii*** - înseamnă valori limită de emisie sau alte condiţii, cel puţin la nivel de sector, adoptate pentru a fi utilizate în mod direct la stabilirea condiţiilor de autorizare;

***Raport privind situația de referință*** - informații privind starea de contaminare a solului și a apelor subterane cu substanțe periculoase relevante; Raportul privind situația de referină este elaborat de operator și include date referitor la starea componentelor de mediu în aria de gestiune a opratorului de la darea în exploateare a obiectului și pînă la momentul încetării definitive a activității;

***Standard de calitate a mediului*** - totalitatea cerinţelor care trebuie îndeplinite la un moment dat de către un anumit mediu (zone sau aglomerații) sau de către o anumită parte a acestuia în conformitate cu legislația Republicii Moldova;

***Tehnică emergentă*** - o tehnică nouă pentru o activitate industrială care, dezvoltându-se la scară comercială, ar putea asigura un nivel mai ridicat de protecție a mediului, fie cel puțin același nivel de protecție a mediului și economii de costuri mai mari decât cele asigurate de cele mai bune tehnici disponibile existente;

***Valori limită de emisie (VLE)*** - masa, exprimată prin anumiţi parametri specifici, concentraţia și/sau nivelul unei anumite emisii, care nu pot fi depășite pe parcursul unuia sau al mai multor perioade de timp ;

***Plan de aliniere –*** un set de măsuri şi acţiuni concrete elaborate de operator, care conţine termini de realizare pentru eliberarea autorizaţiei integrate de mediu, în scopul respectării reglementărilor privind protecţia mediului;

***Risc semnificativ –*** impactul potenţial și impactul concret înalt/major al instalaţiilor prevăzute de prezenta lege asupra sănătăţii umane și asupra mediului, ţinând seama de nivelurile și de tipurile de emisii, de durabilitatea mediului local și de riscul de accidente;

***Risc redus –*** indicatorii impactului potențial și cel al impactului concret al instalaţiilor prevăzute de prezenta lege sunt prezenți într-o mică măsură, nefiind suficient de puternici pentru a provoca efecte negative asupra mediului și asupra sănătății umane;

***Frazele de pericol*** - un cod alfanumeric unic, care constă dintr-o literă și trei numere care descriu natura și gravitatea pericolelor substanței sau amestecului.

# Capitolul II

# COMPETENŢELE AUTORITĂŢILOR ADMINISTRAŢIEI

# PUBLICE CENTRALE ŞI LOCALE

## Articolul 4. Competența Guvernului

1. Guvernul are următoarele atribuții în domeniul  prevenirii și controlului integrat al poluării aerului, apei și solului și generării deșeurilor:
2. determină obiectivele și realizează politica de stat în domeniul prevenirii poluării și controlului integrat de mediu;
3. aprobă cadrul normativ în domeniul autorizării de mediu și controlului integrat de mediu pentru asigurarea implementării prezentei legi;
4. efectuează administrarea în domeniul prevenirii poluării mediului prin intermediul Ministerului Agriculturii, Dezvoltării Regionale și Mediului, al Ministerului Sănătății, Muncii și Protecției Sociale, precum şi al autorităților administrației publice locale în conformitate cu legislația.

## Articolul 5. Atribuțiile Ministerului Agriculturii, Dezvoltării Regionale și Mediului

1. În vederea asigurării prevenirii și controlului integrat al poluării în aer, apă, sol și generare de deșeuri Ministerul Agriculturii, Dezvoltării Regionale și Mediului are următoarele atribuții:
2. elaborează politici publice în domeniul autorizării de mediu și controlului integrat de mediu și monitorizează realizarea lor.
3. elaborează şi promovează spre aprobare actele normative care reies din politica din domeniul autorizării de mediu și controlului integrat de mediu şi coordonează procesul de realizare a lor.
4. elaboreza și aprobă după caz, reguli general obligatorii pe categorii de activități;
5. realizează implementarea tratatelor internaționale în domeniul prevenirii și controlul integrat al poluării, şi asigură raportarea privind executarea acestora.
6. informează Guvernul şi  populația despre nivelul de depășire a pragurilor de emisie în aer, apă și sol, inclusiv în cazurile situațiilor de urgență și sau excepționale.

## Articolul 6. Atribuțiile Agenției de Mediu

1. Agenția de Mediu are următoarele atribuții în domeniul  prevenirii și controlului integrat al poluării aerului, apei și solului și a generării deșeurilor:
2. asigură suportul tehnic la elaborarea actelor normative de punere în aplicare a prezentei legi.
3. asigură implementarea legislației naționale în domeniul prevenirii și controlului integrat al poluării, monitorizează și raportează periodic Ministerului Agriculturii, Dezvoltării Regionale și Mediului despre stadiul realizării acesteia, prezintă propuneri de modificare şi completare a legislației respective;
4. creează și asigură funcționarea sistemelor de evidența a operatorilor și activităților industrile și economice care sunt prevăzute în anexa nr.1 și nr.2;
5. aprobă Raportul privind situația de referință atât pentru activitățile industriale și economice noi, cât și cele care se află în etapa de închidere a amplasamentului;
6. determină Regulile generale obligatorii pentru fiecare operator ce se încadrează în lista activităților din anexele nr.1,2 și 6;
7. transmite copia Regulilor general obligatorii către Autoritatea administrației publice locale pe a cărui teritoriu se află amplasamentul, activitatea industrial și economică a operatorului;
8. creează și asigură funcționarea sistemul de evidență a operatorilor care practică activități economice cu impact nesemnificativ asupra mediului;
9. eliberează operatorilor autorizația integrată de mediu pentru activitățile prevăzute în anexa nr.1 și nr. 2, suspendă, retrage sau prelungește valabilitatea acesteia;
10. stabilește valorile limită de emisii pentru poluanții în apă, aer, și sol, precum și metodele de măsurare ale acestora, ținând cont de concentrațiile stabilite în legislaţia naţională şi tratatele internaționale.
11. creează și asigură funcționarea sistemului de monitoring al calității și nivelului de poluare a aerului, apei și solului;
12. aprobă Planurile de aliniere a operatorilor la prevederile prezentei legi și acordă suport operatorilor la elaborarea lor;
13. asigură accesul la informația de mediu, participarea publicului la luarea deciziei de emitere a autorizației integrate de mediu.
14. Agenția de Mediu preia documentele de referinţă BAT aprobate și publicate oficial de către Comisia Europeană, aplicându-le la stabilirea condițiilor de autorizare.

**Articolul 7.** **Atribuțiile Inspectoratului pentru protecția mediului.**

1. Inspectoratul pentru protecția mediului are următoarele atribuţii în domeniul  prevenirii și controlului integrat al poluării aerului, apei și solului și a generării deșeurilor:
2. efectuează controlul integrat de mediu;
3. inspectează instalațiile care se încadrează în lista activităților din anexa nr. 1 și nr. 2 în perioada de examinare a solicitării de eliberare a autorizației integrate de mediu;
4. inspectează instalațiile ce cad sub anexa nr. 1 și nr. 2 pentru constatarea conformității datelor din Raportului privind situația de referință elaborată de operator;
5. inspectează instalațiile ce cad sub anexa nr.1 și nr.2 pentru oferirea consultărilor în procesul de implementare a prevederilor din autorizația integrată de mediu;
6. efectuează controlul privind stabilirea cauzelor poluării componentelor de mediu şi aplică sancțiunile prevăzute de lege, inclusiv să inițieze procedura de retragerea sau suspendarea unor activități pe perioade determinate, interzicerea inițierii activităților ce contravin cerințelor de protecție a mediului, în cazul în care se constată depășirea concentrațiilor poluanților peste limitele admise de legislație sau este pusă în pericol sănătatea populației;
7. exercită controlul privind respectarea procedurilor legale la emiterea autorizației integrate şi a celor referitoare la regimul ariilor protejate, precum şi are acces la documentație completă care a stat la baza emiterii acestora;
8. exercită controlul privind respectarea şi aplicarea normelor de protecție a mediului pentru amplasarea, proiectarea şi construcția obiectelor, valorificarea noilor tehnologii, instalarea utilajelor noi;
9. exercită controlul privind respectarea procedurilor legale la emiterea actelor permisive (avize, acorduri, autorizații de mediu) şi a celor referitoare la regimul ariilor protejate, precum şi are acces la documentație completă care a stat la baza emiterii acestora;
10. exercită inspecție privind respectarea condițiilor pentru deținerea actelor permisive în domeniul protecției mediului la toate etapele de realizare a acestora.

## Articolul 8. Atribuțiile autorităților administrației publice locale

1. Autoritățile Administrației Publice Locale au următoarele atribuții în domeniul  prevenirii și controlului integrat al poluării aerului, apei și solului și a generării deșeurilor:
2. asigură informarea periodic şi operativă a  populației, a persoanelor fizice şi juridice interesate privind nivelului de poluare a componentelor de mediu;
3. recepționează de la Agenția de Mediu copiile Regulilor generale obligatori emise pentru operatorii care activează în unitatea administrativ teritorială;
4. monitorizează implementarea Regulilor generale obligatori emise pentru operatorii, conform litera b).

## Articolul 9. Obligațiile generale a operatorului

1. Operatorul este obligat:
2. să dețină autorizației integrate de mediu pentru activitatea industrială și economică din anexei nr.1 sau nr.2;
3. să înregistreze activitatea industrială și economică cu impact nesemnificativ asupra mediului stabilite în anexa nr.6, la Agenția de Mediu și să aplice Regulile general obligatorii pentru activitatea practicată;
4. să ia toate măsurile de prevenire a poluării mediului, prin dotarea surselor generatoare de emisii cu dispozitive, echipamente și instalații de epurare, care să reducă substanțele evacuate sub valorile limită de emisii, stabilite în autorizația integrată de mediu, aplicând cele mai bune tehnici disponibile;
5. să aplicate cele mai bune tehnici disponibile;
6. se prevină generarea de deșeuri în conformitate cu *Legea nr. 209/2016 privind deșeurile*, iar în cazul în care se generează deșeuri, acestea sunt pregătite pentru a fi reutilizate, reciclate, valorificate sau, dacă acest lucru este imposibil din punct de vedere tehnic și economic, eliminate, evitându-se sau reducându-se orice impact asupra mediului;
7. să retehnologize procesele de producție în vederea minimalizării deșeurilor de producție prin folosirea cât mai eficientă a materiei prime, să reducă folosirea substanțelor toxice, inflamabile și să le înlocuiască cu materiale alternative inerte, care asigură obținerea unei producții finite cât mai durabile, să producă, să utilizeze și să pună în circulație ambalaje recuperabile, refolosibile, reciclabile și ușor degradabile;
8. să folosească rațional energia, apa, să întreprindă măsuri pentru prevenirea poluării mediului cu substanțe toxice, volatile, corozive, inflamabile sau cu pulberi de orice fel.
9. să asigure supravegherea construcțiilor și instalațiilor pe perioada funcționării, și să ia măsuri de prevenire a accidentelor industriale și a poluării accidentale a mediului, iar în caz de producere a acestora să ia măsuri operative de înlăturare, să anunțe imediat autoritățile de mediu, să repare prejudiciile aduse mediului, componenților lui, averii și sănătății persoanelor afectate.
10. să execute decizia administrației publice centrale și locale referitoare la cerințele de protecție a mediului, să prezinte autorităților pentru mediu informația veridică referitor la influența activității economice desfășurate asupra mediului și componentelor de mediu, să admită accesul inspectorilor de mediu în amplasament pentru a efectua controlul integrat de mediu.
11. să elaboreze și să aprobe la Agenția de Mediu planul de aliniere la condițiile stabilite de prezenta lege și de proiectul autorizație integrate de mediu, după caz;
12. să elaboreze și aprobe la Agenția de Mediu Raportul privind situația de referință atât pentru activitățile industriale și economice noi, cât și cele care se află în etapa de închidere a amplasamentului;
13. să asigure exploatarea instalațiilor în baza autorizației integrată de mediu, respectând condițiile din autorizație.
14. să asigure măsurile necesare în vederea îndepărtării, conservării, supravegherii, controlului, limitării sau reducerii substanțelor periculoase identificate la etapa de închiderea a instalației sau încetarea activității economice;
15. să raporteze anual Agenției de Mediu emisiile în aer, apă sau sol a oricărui poluant, transferurile în afara amplasamentului a deşeurilor periculoase sau nepericuloase pentru oricare din operaţiunile de valorificare sau eliminare și transferurile în afara amplasamentului a oricăror poluanţi prin apele uzate care sunt destinate epurării, în modul şi în termenele specificate în *Hotărârea Guvernului nr. 373  din  24.04.2018 cu privire la Registrul naţional al emisiilor şi al transferului de poluanţi*.

## Articolul 10. Obligațiile operatorului la închiderea amplasamentului

1. Operatorul la încetarea activității, evaluează starea solului și a apelor subterane în amplasament, datele fiind anexate la Raportul privind situația de referință.
2. Operatorul asigură realizarea măsurilor de restabilire a stării terenului exploatat până la starea documentată în *Raportului privind situația de referință.*
3. La momentul încetării activităților și în cazul în care contaminarea solului și a apelor subterane din cadrul amplasamentului prezintă un risc semnificativ pentru sănătatea publică sau pentru mediu ca urmare a desfășurării activităților autorizate, operatorul ia măsurile necesare în vederea îndepărtării, controlului, limitării sau reducerii substanțelor periculoase relevante, ținând cont de condițiile amplasamentului, instalației stabilite potrivit prevederilor art.13 alin.(4) lit.h) astfel încât amplasamentul, ținând seama de utilizarea sa actuală sau de utilizările viitoare aprobate, să nu mai prezinte un astfel de risc.

**Articolul 11. Raportul privind situația de referință**

1. În cazul în care activitatea industrială și economică implică utilizarea, producerea sau emisia de substanțe periculoase și luând în considerare posibilitatea de contaminare a solului și a apelor subterane pe amplasamentul instalației, operatorul efectuează o evaluare detaliată a amplasamentului, inclusiv starea solului și a subsolului, a resurselor de apă și ape subterane, aerului, florei și faunei, ecosistemelor și resurselor naturale, bunurilor materiale și patrimoniului cultural și prezintă Agenției de Mediu *Raportul privind situația de referință*.
2. *Raportul privind situația de referință* este elaborat de operator pentru activitățile din anexa nr.1 sau nr.2, și-l prezintă Agenției de Mediu înainte de punerea în funcțiune a instalației sau înainte de prima autorizație integrată de mediu emisă în baza prezentei legi pentru activitățile existente. Raportul constituie baza pentru o comparație cu starea de contaminare în momentul încetării definitive a activității.
3. Conținutul și structura *Raportul privind situația de referință* este prevăzut în anexa nr. 11.

## Articolul 12. Specialistul de mediu

1. Operatorul desemnează la nivelul amplasamentului sau pentru activitatea industrială și economică un specialist de mediu.
2. Specialistul de mediu consultă operatorul și instruiește angajații cu privire la toate aspectele care sunt relevante pentru protecția mediului, în special supravegherea respectării cerințelor de reglementare, îmbunătățirea siguranței și contribuția la dezvoltarea de procese și produse ecologice.
3. Specialistul de mediu este numit sau contractat de operator care îi definește atribuțiile în fișa de post sau contract de prestare a serviciilor, asigurând asistență financiară și tehnică în exercitarea funcțiilor fără a crea impedimente în procesul de executarea atribuțiilor acestuia.
4. Specialistul de mediu are sarcina de bază să asigure respectarea legislației de mediu la nivel de amplasament.
5. La numirea specialistului de mediu, operatorul ține cont de următoarele aspecte:
6. capacitățile activității industriale și economice conform anexei nr.1 sau nr.2;
7. calificările profesionale minime în domeniul mediului, folosirii raționale a resurselor naturale, ecologie, inginerie de mediu.;
8. Sarcinile care depășesc competența și/sau contravin obligațiilor specialistului de mediu, nu sunt executate.
9. Operatorul nu creează impedimente specialistului de mediu în procesul realizării sarcinilor activităților sale.

# Capitolul III

# AUTORIZAREA ACTIVITĂȚILOR CU RISC ASUPRA MEDIULUI

## Secțiunea 1. Autorizația integrată de mediu

## Articolul 13. Eliberarea autorizației integrate de mediu

1. Activitățile industriale și economice care generează poluare cu risc semnificativ asupra mediului sau un risc redus asupra mediului, conform anexei nr.1 și nr.2 se realizează în baza autorizației integrate de mediu eliberată de Agenția de Mediu în baza *Regulamentului cu privire la eliberarea autorizației integrate de mediu aprobat prin Hotărâre de Guvern.*
2. Autorizația integrată de mediu pentru activitățile prevăzute în anexa nr.1 și nr.2 se eliberează la cererea operatorului:
3. la darea în exploatare a unor instalații noi;
4. la exploatarea instalațiilor existente.
5. Autorizația integrată de mediu se eliberează cu respectarea cerințelor prevăzute de *Legea 160/2011 privind reglementarea prin autorizare a activităţii de întreprinzător* și contra plată conform *Metodologiei de calculare a costului autorizație și costul de eliberare a acesteia se stabilește prin Hotărâre de Guvern*.
6. Agenția de Mediu va asigură confidențialitatea datelor cu caracter personal sau secret comercial, datele referitor la tehnologiile de producere oferite de operator pe tot procesul de examinare a cererii și dosarului tehnic pentru activitățile prevăzute de anexa nr.1 și nr.2.
7. La cererea de eliberare a autorizației integrate de mediu, pentru activitățile din anexa nr.1, operatorul anexează Dosarul tehnic care conține cel puțin următoarele informații:
8. numele şi/sau denumirea comercială a operatorului şi adresa completă a amplasamentului;
9. sediul sau domiciliul operatorului, inclusiv adresa completă a acestuia;
10. numele şi funcția persoanei care răspunde de amplasament, dacă aceasta este diferită de cea prevăzută la lit. a);
11. caracteristica instalației, denumirea instalației/instalațiilor pentru care se solicită autorizarea, capacitățile de produce;
12. materia primă și auxiliară, substanțele și a energiei utilizată în cadrul instalației sau generate de aceasta (folosirea energiei regenerabile);
13. sursa de aprovizionare cu apă, existența sistemului de circuit închis al apei, existența stației de preepurare a amplasamentului ;
14. sursele de emisie din instalație, substanțele emise în apă, aer, sol;
15. caracteristicilor amplasamentului instalației;
16. raportului privind situația de referință elaborat conform criteriilor din anexa nr.11, dacă este cazul,
17. volumul emisiilor prognozate în apă aer și sol reieșind din capacitatea de producere, determinarea efectelor semnificative asupra mediului;
18. tehnologiile propuse și alte tehnologii non-poluante pentru prevenirea sau, dacă nu este posibil, pentru reducerea emisiilor din instalații;
19. măsurile de prevenire a generării deșeurilor, pregătirea pentru reutilizare, reciclarea și valorificarea lor deșeurilor generate de instalație;
20. măsurilor planificate ulterior pentru a respecta principiile generale asupra obligațiilor de bază ale operatorului, așa cum sunt prevăzute la art. 14;
21. măsurile de monitorizare a emisiilor în apă, aer, sol;
22. a principalelor alternative la tehnologia, tehnicile și măsurile propuse, prezentate de solicitant în rezumat;
23. Acordul de mediu, în cazul când operatorul și-a început activitatea după intrarea în vigoare a Legii 86/2014;
24. rezumatul non-tehnic.
25. Rezumat non-tehnic al informațiilor menționate la alin. (5) lit q) include cel puțin următoarea informație: descrierea activității, descrierea instalație, sursele de energie, sursele de apă, caracteristica amplasamentului, măsurile de prevenire a generării deșeurilor, măsuri de respectare a principiilor operatorului, masurile de monitorizare și alternativele.
26. Operatorul la depunerea Cererii și dosarului tehnic, prezintă informații deținute în conformitate cu prevederile altor acte normative ce îndeplinesc oricare dintre cerințele de la alin.(5), după caz.

## Articolul 14. Principiile generale ale obligațiilor de bază ale operatorului

1. Operatorul unei activități industriale și economice prevăzute în anexa nr.1 și nr.2 realizează activitatea în conformitate cu următoarele principii:
2. luarea măsurilor adecvate de prevenire a poluării;
3. aplicarea celor mai bune tehnici disponibile;
4. neadmiterea generării poluării semnificative;
5. prevenirea și reducerea la minim a generării de deșeuri, iar în cazul imposibilității prevenirii generării deșeurilor, în ordinea priorității acestea sunt pregătite pentru a fi reutilizate, reciclate, valorificate sau, dacă acest lucru este imposibil din punct de vedere tehnic și economic, eliminate, evitându-se sau reducându-se orice impact asupra mediului;
6. utilizarea eficientă a energiei;
7. folosirea eficientă a resurselor naturale;
8. prevenirea accidentelor și limitarea consecințelor;
9. încetarea definitivă a activităților, înspecial la închiderea amplasamentului, pentru a se evita riscul de poluare și pentru restabilirea amplasamentului unde a funcționat respectiva instalație în starea satisfăcătoare, în conformitate cu art. 10;
10. respectarea condițiilor din autorizația integrată de mediu în desfășurarea activității;
11. furnizarea informației veridice Inspectoratului pentru protecția mediului și Agenției de Mediu în procesul de desfășurare a inspecției și controlului instalației, pentru prelevarea de probe sau culegerea oricăror date pentru respectarea prevederilor autorizației integrate de mediu, Raportului privind situația de referință și stabilirea situației inițiale și la momentul închiderii amplasamentului.

## Articolul 15. Condițiile de eliberare a autorizației integrate de mediu

1. Agenția de Mediu emite autorizația integrată de mediu numai în situația în care instalația îndeplinește cerințele prezentei legi, fără a aduce atingere altor cerințe ale legislației naționale.
2. Autorizația integrată de mediu pentru activitățile prevăzute în anexa nr.1 și nr.2 este emisă pentru una, două sau mai multe instalații sau părți ale instalațiilor exploatate de către același operator pe același amplasament.
3. În cazul în care o autorizație integrată de mediu pentru activitățile prevăzute în anexa nr.1 și nr.2 vizează două sau mai multe instalații, aceasta prevede condiții care să asigure că fiecare instalație îndeplinește cerințele prezentei legi și nu contravine altor prevederi ale legislației naționale.
4. În cazul în care o autorizație integrată de mediu pentru activitățile prevăzute în anexa nr.1 și nr.2 vizează mai multe părți ale unei instalații exploatate de operatori diferiți, autorizația integrată stabilește condițiile de funcționare pentru fiecărui operator.
5. O combinație formată din două sau mai multe instalații medii de ardere noi, prevăzute de anexa nr.2 se consideră drept o singură instalație medie de ardere în sensul prezentei legi, iar puterea termică instalată a acestora se însumează în scopul calculării puterii termice instalate totale a instalației, în cazul în care:
6. gazele reziduale ale acestor instalații medii de ardere sunt evacuate printr-un coș comun; sau
7. luând în considerare factorii tehnici și economici, în accepțiunea autorității competente, gazele reziduale ale acestor instalații medii de ardere ar putea fi evacuate printr-un coș comun.
8. În cazul unei instalații noi sau a unei modificări substanțiale ce cad sub incidența *Legii nr.86/2014 privind evaluarea impactului asupra mediului*, pentru acordarea autorizației integrate de mediu se examinează și se utilizează toate informațiile relevante sau toate concluziile obținute în temeiul condițiilor de atribuire a Acordului de mediu, informații privind incidentele și accidentele și datele privind emisiile gazelor cu efecte de seră.
9. Modificarea în activitate, funcționare, extinderea sau modernizarea activității industriale și economice se realizează în temeiul *Legii 86/2014 privind evaluarea impactului asupra mediului*, cu reexaminărea autorizației integrate de mediu pentru activitățile prevăzute în anexa nr.1 sau nr.2.
10. Autorizația integrată de mediu, pentru activitățile noi sau cele prevăzute la alin. (6) se eliberează dacă a fost emis Acordul de mediu în conformitate cu prevederile *Legii nr.86/2014 privind evaluarea impactului asupra mediului*.
11. Activitățile industriale și economice care se încadrează în lista activităților din anexa nr. 1 și nr.2, dar la data intrării în vigoare a prezentei legi nu au fost supuse procesului de evaluare a impactului asupra mediului conform *Legii nr.86/2014 privind evaluarea impactului asupra mediului* la solicitarea primei autorizații integrate de mediu prezintă Raportul privind situația de referință.
12. Informațiile obținute în cadrul procedurii de evaluare a impactului asupra mediului și elaborării Raportului privind situația de referință sunt luate în considerare la luarea deciziei privind acordarea autorizației integrate de mediu și stabilirea celor mai bune tehnici disponibile, pentru activitățile prevăzute în anexa nr.1 și nr.2.
13. Orice decizie a Agenției de Mediu privind emiterea unei noi autorizații pentru o instalație existentă trebuie să țină seama în mod corespunzător de cerințele de fezabilitate economică și de protecție a mediului.

**Articolul 16. Procedura de eliberare a autorizației integrate de mediu pentru activitățile cu risc semnificativ asupra mediului**

1. Pentru obținerea autorizației integrate de mediu, pentru activitățile prevăzute la anexa nr.1 operatorul depune la Agenția de Mediu *Cererea pentru eliberarea autorizației integrate de mediu însoțită de dosarul tehnic* care conține cel puțin următoarele informații:
2. numele şi/sau denumirea comercială a operatorului şi adresa completă a amplasamentului;
3. sediul sau domiciliul operatorului, inclusiv adresa completă a acestuia;
4. numele şi funcția persoanei care răspunde de amplasament, dacă aceasta este diferită de cea prevăzută la lit. a);
5. caracteristica instalației, denumirea instalației/instalațiilor pentru care se solicită autorizarea, capacitățile de produce;
6. sursele de emisii;
7. substanțele emise;
8. emisia substanțelor periculoase în aerul atmosferic;
9. impacturi fizice periculoase asupra aerului atmosferic, cum ar fi zgomot; vibrații, mirosuri, radiații neionizante și căldură;
10. deversările de substanțe periculoase în apă;
11. extragerea și utilizarea apei;
12. prevenirea și gestionarea deșeurilor generate în instalație;
13. consumul de energie;
14. utilizarea altor resurse naturale;
15. declarație care prezintă măsurile de gestionare a mediului care trebuie luate pentru a minimiza impactul asupra mediului al activității planificate, și
16. un rezumat al tehnicilor și tehnologiilor alternative explorate.
17. copii ale proiectelor, hărților, schemelor, dacă sunt disponibile.
18. Agenția de Mediu în termen de 30 zile lucrătoare de la recepționarea Cererii privind eliberarea autorizației integrate de mediu pentru activitățile ce cad sub incidența anexei nr.1 și a dosarului tehnic, în funcție de calitatea, complexitatea și corectitudinea informației prezentate, întreprinde următoarele, după caz:
19. lansează consultările cu autoritățile:
20. restituie pentru completarea și definitivarea informația prezentată;
21. solicită efectuarea controlului de mediu;
22. respinge dosarul tehnic;
23. Agenția de Mediu în termen de 15 zile de la expirarea terminului de 30 zile prevăzut în alin.(2), printr-o scrisoare oficială, organizează examinarea și consultarea dosarului tehinic de către autoritățile administrației publice centrale și locale, după caz.
24. Cererea privind eliberarea autorizației integrate de mediu și dosarului tehnic pentru o instalație de incinerare / coincinerare a deșeurilor se completează conform art.60 .
25. În cazul în care, dosarul tehnic a fost întocmită cu încălcarea normelor prevăzute de prezenta lege sau dacă nu sunt prevăzute măsuri de prevenire în baza principiilor stabilite în art.14 şi reducere a impactului negativ asupra mediului, Agenția de Mediu remite operatorului pentru completarea și definitivarea, cu indicarea lacunelor care urmează a fi înlăturate.
26. În cazul alin.(3), operatorul prezintă, în termen de 30 de zile de la notificare, dosarul tehnic definitivat pentru reexaminare, iar Agenția de Mediu adoptă una din deciziile prevăzute la alin. (2) litera a) și c) în termen de 15 zile lucrătoare.
27. Neîncadrarea în termenul de 30 zile prevăzut la alin. (6**)** atrage respingerea eliberării autorizației integrate de mediu.
28. În cazul primirii deciziei în conformitate cu alin. (2) lit.d), Agenția de Mediu este obligată, în termen de 15 zile, să înștiințeze în scris operatorul despre decizia privind refuzul eliberării autorizației integrate de mediu justificând răspunsul.
29. În situația respingerii acordării autorizației integrate de mediu, operatorul este obligat să reia procedura de emitere a autorizației integrate de mediu de la etapa inițială.

**Articolul 17. Avizarea și consultarea dosarului tehnic**

1. Autoritățile administrație publice implicate în procesul de autorizare, conform la art. 16 alin.(2), examinează dosarul tehnic și remit avizul lor Agenției de Mediu în termen de 30 de zile.
2. Agenția de Mediu pune la dispoziția publicului interesat pentru consultare dosarul tehnic pe pagina web oficială, astfel încât acesta să aibă posibilitate să-și exprime opinia, conform art.43 și anexei nr.4.
3. Avizele prezentate în baza alin.(1) se anexează la dosarul tehnic și se fac publice în conformitate cu art. 41 alin. (1) lit.d) din prezenta lege și *Legea nr.239/2008 privind transparența în procesul decizional*.

**Articolul 18. Decizia privind emiterea de autorizație integrată de mediu pentru activitățile cu impact semnificativ asupra mediului.**

1. Agenția de Mediu examinează avizele Autorităților Administrației Publice implicate în procesul de autorizare conform art.16, ia în considerare comentariile prezentate de public conform art.43, și ea una din următoarele decizii:
2. elaborează proiectul autorizația integrată de mediu;
3. remite operatorului Dosarul Tehnic pentru completarea și definitivare conform comentariile primite din partea publicului și Autorităților Administrației Publice implicate la avizare;
4. refuză emiterea autorizației integrate de mediu, argumentând decizia.
5. Agenția de Mediu informează operatorul în privința deciziei luate, conform alin. (1) în termen de 10 zile.
6. În cazul în care Agenția de Mediu emite decizia conform cu alin. (1) litera a), elaborează proiectul autorizației integrate de mediu timp de 60 zile și îl transmite operatorului spre consultare.
7. Operatorul timp de 30 zile examinează proiectul autorizației integrate de mediu și elaborează planul de aliniere, după caz, care este aprobat de Agenția de Mediu.
8. În cazul decizie luate în baza alin.(1) liter b), operatorul timp de 30 de zile completează dosarul tehnic în conformitate cu opiniile, avizele primite conform art.17, cu posibilitatea de prelungire a termenului cu cel mult 30 zile.
9. La definitivarea proiectului autorizației integrate de mediu, Agenția de Mediu ține cont de opinia operatorului, de măsurile aprobate în planul de aliniere și condițiile prevăzute la art.15.
10. Proiectului autorizației integrate de mediu este supus consultărilor publice conform art.43 și anexa nr.4.
11. Autorizația integrată de mediu conține toate măsurile necesare pentu îndeplenirea prevederilor de la art. 14 și art. 34 alin.(5) care prevăd cel puțin:
12. valorile limită de emisie pentru substanțele poluante menționate în anexa nr. 3 și pentru alte substanțe poluante care pot fi emise de instalația respectivă în cantități semnificative, luându-se în considerare natura acestora și potențialul lor de a transfera poluarea dintr-un mediu în altul;
13. cerințele adecvate pentru protecția solului și a apelor subterane, precum și măsurile privind monitorizarea și managementul deșeurilor generate de instalație;
14. cerințe adecvate de monitorizare a emisiilor, specificându-se: metodologia de măsurare, frecvența și procedura de evaluare; și în cazul în care se aplică art. 36 alin. (4) litera b), că rezultatele monitorizării emisiilor sunt disponibile pentru aceeași perioadă de timp și pentru același condiții de referință ca și cele corespunzătoare nivelurilor de emisii asociate celor mai bune tehnici disponibile;
15. obligația de a furniza Agenției de Mediu cu regularitate și cel puțin o dată pe an: informații pe baza rezultatelor monitorizării emisiilor menționate la litera c) și alte date necesare care permit autorității competente să verifice conformitatea cu condițiile de autorizare; și în cazul aplicării art.  36 alin.  (4) litera  b), un rezumat al rezultatelor monitorizării emisiilor, care să permită comparația cu nivelurile de emisie asociate celor mai bune tehnici disponibile;
16. cerințe adecvate de menținere și supraveghere periodică a măsurilor luate pentru prevenirea emisiilor în sol și în apele subterane în conformitate cu lit.b) și cerințe adecvate de monitorizare periodică a solului și a apelor subterane în ceea ce privește substanțele periculoase relevante care se pot găsi pe amplasament, și ținând seama de posibilitatea de contaminare a solului și a apelor subterane de la amplasamentul instalației;
17. măsuri privind unele condiții, altele decât condițiile normale de funcționare, cum ar fi operațiunile de pornire și de oprire, scurgerile, defecțiunile, opririle temporare și încetarea definitivă a funcționării;
18. dispoziții privind reducerea poluării la mare distanță sau transfrontaliere;
19. condiții pentru a evalua conformitatea cu valorile limită de emisie sau o trimitere la cerințele aplicabile specificate în altă parte.
20. În sensul alin. (8) lit. a), valorile limită de emisie pot fi suplimentate sau înlocuite cu parametri, sau cu măsuri tehnice echivalente care asigură un nivel echivalent de protecție a mediului.

**Articolul 19. Procedura de emitere a autorizației integrate de mediu pentru activitățile cu risc redus asupra mediului**

1. Pentru obținerea autorizației integrate de mediu, pentru activitățile prevăzute la anexa nr.2 operatorul depune la Agenția de Mediu *Cererea pentru eliberarea autorizației integrate de mediu însoțită de dosarul tehnic* care conține cel puțin următoarele informații:
2. numele şi/sau denumirea comercială a operatorului şi adresa completă a amplasamentului;
3. sediul sau domiciliul operatorului, inclusiv adresa completă a acestuia;
4. numele şi funcția persoanei care răspunde de amplasament, dacă aceasta este diferită de cea prevăzută la lit. a);
5. caracteristica instalației, denumirea instalației/instalațiilor pentru care se solicită autorizarea, capacitățile de produce;
6. sursele de emisii;
7. substanțele emise;
8. emisia substanțelor periculoase în aerul atmosferic;
9. impacturi fizice periculoase asupra aerului atmosferic, cum ar fi zgomot; vibrații, mirosuri, radiații neionizante și căldură;
10. deversările de substanțe periculoase în apă;
11. extragerea și utilizarea apei;
12. prevenirea și gestionarea deșeurilor generate în instalație;
13. consumul de energie;
14. utilizarea altor resurse naturale;
15. declarație care prezintă măsurile de gestionare a mediului care trebuie luate pentru a minimiza impactul asupra mediului al activității planificate, și
16. un rezumat al tehnicilor și tehnologiilor alternative explorate.
17. copii ale proiectelor, hărților, schemelor, dacă sunt disponibile.
18. Pentru activitățile care prevăd folosirea instalațiilor medii de ardere incluse în anexa nr.2 se prezintă suplimentar informație prevăzută de anexa nr.7.
19. La evaluarea informației prezentate de operator alin. (1) și (2), Agenția de Mediu ia în considerare Avizul expertizei ecologice emis în baza *Legii nr.851/1996 privind expertiza ecologică*, dacă activitatea este subiectul acestuia sau Acordul de mediu daca evaluarea impactului asupra mediului a fost efectuată pentru activitățile ce cad sub anexa nr.2 la *Legea nr.86/2014 privind evaluarea impactului asupra mediului*.
20. Agenția de Mediu în termen de 15 zile lucrătoare de la recepționarea Cererii privind eliberarea autorizației integrate de mediu pentru activitățile ce cad sub incidența anexei nr.2 și a dosarului tehnic, în funcție de calitatea, complexitatea și corectitudinea informației prezentate, întreprinde următoarele, după caz:
21. restituie pentru completarea și definitivarea informația prezentată;
22. solicită efectuarea controlului de mediu;
23. respinge dosarul tehnic;
24. În cazul în care, dosarul tehnic a fost întocmită cu încălcarea normelor prevăzute de prezenta lege sau dacă nu sunt prevăzute măsuri de prevenire în baza principiilor generale, conform art.14 şi reducere a impactului negativ asupra mediului, Agenția de Mediu remite operatorului pentru completarea și definitivarea, cu indicarea lacunelor care urmează a fi înlăturate.
25. Inspectoratul pentru Protecția Mediului, efectuează controlul de mediu la amplasamentul operatorului și constată respecarea condițiilor prevăzute în autorizația integrată de mediu.
26. În cazul alin.(5) lit.a), operatorul prezintă, în termen de 15 de zile, dosarul tehnic definitivat pentru reexaminare. Neîncadrarea în termenul datatrage respingerea eliberării autorizației integrate de mediu.
27. Agenția de Mediu examinează dosarul tehnic și procesului verbal de constatare al Inspectoratului pentur Protecția Mediului și elaborează autorizația integrată de mediu.
28. În cazul deciziei luate în conformitate cu alin. (5) lit.c), Agenția de Mediu, în termen de 10 zile, înștiințează în scris operatorul despre refuzul eliberării autorizației integrate de mediu argumentând decizia.
29. În cazul refuzului acordării autorizației integrate de mediu, operatorul este obligat să reia procedura de emitere a autorizației integrate de mediu de la etapa inițială, luând în considerare argumentele indicate conform alin. (10).

## Articolul 20. Conținutul autorizației integrate de mediu pentru activitățile cu risc redus asupra mediului

1. Autorizația integrată de mediu pentru activitățile prevăzute din anexa nr.2 conține cel puțin următoarele cerințe/ măsuri pentru asigurarea respectării prevederilor prezentei legi:
2. valorile limită de emisie pentru substanțele poluante enumerate în anexa nr.8 la prezenta lege.
3. măsuri privind monitorizarea și gestionarea deșeurilor generate de instalație;
4. cerințele de monitorizare a emisiilor care specifică metodologia de măsurare, frecvența și procedura de evaluare și asigurare a monitorizării de către laboratoarele acreditate;
5. obligația de a furniza autorității competente în mod regulat, și cel puțin odată în an, informații pe baza rezultatelor monitorizării emisiilor și a altor date necesare care să permită autorității competente să verifice respectarea condițiilor de autorizare;
6. cerințe privind întreținerea și supravegherea periodică a măsurilor luate pentru a preveni emisiile în sol și apele subterane, și cerințe privind monitorizarea periodică a solului și a apelor subterane;
7. operațiunile de pornire și oprire, scurgeri, defecțiuni, opriri momentane și încetarea definitivă a operațiunilor,
8. prevederi privind minimizarea poluării pe distanțe lungi sau transfrontaliere.
9. Autorizația integrată de mediu pentru activitățile industriale și economice sau instalațiile prevăzute în anexa nr. 2 la prezenta lege nu va fi acordată dacă operatorul nu deține Acordul de mediu eliberat conform *Legii nr.86/2015 privind evaluarea impactului asupra mediului* sau Avizul expertizei ecologice, emis în baza *Legii nr.851/1996 privind expertiza ecologică.*

**Articolul 21. Cerințe de monitorizare**

(1) Cerințele de monitorizare din autorizația integrată de mediu, prevăzute la art. 18 alin. (9) lit. c), se bazează, după caz, pe concluziile privind monitorizarea descrise în concluziile BAT.

(2) Frecvența monitorizării periodice prevăzute la art. 18 alin. (9) lit. e) se stabilește de către Agenția de Mediu, în autorizația integrată de mediu, pentru fiecare instalație sau prin Reguli general obligatorii.

(3) Monitorizarea periodică se efectuează, cel puțin o dată la 5 ani, pentru apele subterane și, cel puțin o dată la 10 ani, pentru sol, cu excepția cazului în care această monitorizare se bazează pe o evaluare sistematică a riscului de contaminare.

(4) Monitorizarea substanțelor poluante din atmosferă se desfășoară de către operator prin puncte de prelevare sau măsurare localizate de către Agenția de Mediu, în conformitate cu cerințele prevăzute în anexa 10 partea 3.

(5) Instalarea și funcționarea echipamentului automatizat de monitorizare fac obiectul controlului și testelor anuale de supraveghere prevăzute în anexa 10 partea 3.

(6) Rezultatele monitorizării sunt înregistrate, procesate și prezentate de către operator astfel încât să permită Inspectoratului pentru Protecția Mediului să verifice dacă sunt respectate condițiile de funcționare și valorile limită de emisie incluse în autorizație.

(7) Valorile limită de emisie în aer se consideră respectate în cazul în care condițiile prevăzute în anexa 10 partea 4 sunt îndeplinite.

**Articolul 22. Reguli general obligatorii, standarde de calitate a mediului, evoluția celor mai bune tehnici disponibile**

1. Ministerul Agriculturii, Dezvoltării Regionale și Mediului, aprobă, reguli general obligatorii pe categorii de activități din anexa nr.1 , asigurând o abordare integrată și un nivel ridicat de protecție a mediului, echivalent celui care poate fi atins prin stabilirea, în autorizația integrată de mediu, a unor condiții individuale corespunzătoare fiecărei instalații.
2. În scopul asigurării conformării cu prevederile art. 18 alin.(9) și 34, Regulile general obligatorii pe categorii de activități se bazează pe cele mai bune tehnici disponibile, fără a recomanda utilizarea unei tehnici sau a unei tehnologii specifice.
3. Ministerul Agriculturii, Dezvoltării Regionale și Mediului actualizează regulile general obligatorii pe categorii de activități, luând în considerare evoluția celor mai bune tehnici disponibile și pentru a asigura conformitatea cu prevederile art. 27 (6).
4. Regulile general obligatorii se actualizează și se adoptă pentru categoriile de activități relevante, în termen de un an de la data publicării deciziilor BAT în Jurnalul Oficial al Uniunii Europene.
5. Pentru activitățile din anexa nr.2 și nr.6 Agenția de Mediu poate stabili Reguli general obligatorii mai puțin riguroase decât pentru activitățile din anexa nr.1, reieșind din riscul activității economice asupra mediului.
6. În situația în care un standard de calitate a mediului prevede condiții mai stricte decât cele care pot fi atinse prin aplicarea celor mai bune tehnici disponibile, Agenția de Mediu impune, în autorizația integrată de mediu, măsuri suplimentare, fără a afecta alte măsuri care se aplică pentru conformarea cu standardele de calitate a mediului.

## Articolul 23. Modificări aduse instalațiilor de către operatori

1. Orice modificare substanțială planificată de operator în natura sau funcția, sau o extensie a activității prevăzute de anexa nr.2 necesită o reexaminare a autorizației, conform art. 19.
2. Dacă modificarea sau extinderea se încadrează în limitele capacitaților prevăzute în anexa nr.2 la *Legea nr. 86/2014 privind evaluarea impactului asupra mediului*, aceasta este considerată a fi substanțială.

## Articolul 24. Termenul de valabilitate al autorizației integrate de mediu

1. Autorizația integrată de mediu pentru activitățile industriale și economice din anexa nr.1 este emisă pe un termen de 12 ani, cu dreptul de suspendare sau retragere în caz de nerespectare a condițiilor autorizării sau depistării neconformităților.
2. Durata de valabilitate a autorizației integrate de mediu pentru activitățile industriale și economice și instalațiile din anexa nr.2 este de 6 ani, cu dreptul de suspendare sau retragere în caz de nerespectare a condițiilor autorizării sau depistării neconformităților.
3. Le expirarea autorizația integrată de mediu aceasta se reînnoiește. Cererea de reînnoire se depune cu 12 luni înainte de data expirării.
4. Autorizația integrată de mediu reînnoită se eliberează în conformitate cu prevederile de emitere a autorizației integrate de mediu prevăzute de prezenta legi.

## Articolul 25. Reexaminarea și actualizarea condițiilor de autorizare integrată de mediu

1. Agenția de Mediu reexaminează periodic, în conformitate cu alineatele (2)-(5), toate condițiile de autorizare și le actualizează.
2. La cererea Agenției de Mediu operatorul prezintă toate informațiile necesare în scopul reexaminării condițiilor de autorizare integrată de mediu, inclusiv, în special, rezultatele monitorizării emisiilor și alte date, care permit efectuarea unei comparații a funcționării instalației cu cele mai bune tehnici disponibile descrise în concluziile BAT aplicabile și cu nivelurile de emisii asociate celor mai bune tehnici disponibile.
3. Autorizațiile emise pentru activitățile industriale și economice din anexa nr. 1 se reexaminează o dată la 6 ani, iar pentru activitățile din anexa nr. 2 odată la 3 ani.
4. La reexaminarea condițiilor de autorizare, autoritatea competentă utilizează toate informațiile obținute în urma monitorizării sau a controlului.
5. La reexaminare, se iau în considerare toate concluziile BAT noi sau actualizate, aplicabile instalației și preluate în conformitate cu art. 33 de la data acordării autorizației sau a ultimei reexaminări a acesteia.
6. Agenția de Mediu ia măsurile necesare pentru ca, în termen de 4 ani de la publicarea deciziilor privind concluziile BAT aplicabile activității principale a unei instalații, asigurând ca:
7. toate condițiile din autorizația integrată de mediu pentru instalația respectivă sunt reexaminate și, dacă este necesar, actualizate, în vederea asigurării conformării cu prevederile prezentei legi, în special cu cele cuprinse în art. 36 alin. (4)-(6) și art.37, după caz;
8. instalația este conformă cu noile condiții de autorizare.
9. În cazul în care o instalație nu este vizată în niciuna dintre concluziile BAT, condițiile de autorizare sunt reexaminate și, dacă este necesar, actualizate acolo unde evoluția celor mai bune tehnici disponibile permite reducerea considerabilă a emisiilor.
10. Condițiile de autorizare sunt reexaminate și, acolo unde este necesar, actualizate cel puțin în următoarele cazuri:
11. poluarea generată de instalație este atât de semnificativă încât valorile limită de emisie din autorizație trebuie să fie revizuite sau noi valori limită de emisie trebuie incluse în autorizație;
12. este necesară utilizarea unor alte tehnici din motive de siguranță funcțională;
13. atunci când este necesară respectarea unui standard de calitate a mediului nou sau revizuit, în conformitate cu art. 34 alin.(5).
14. Agenția de Mediu informează în termen de 5 zile lucrătoare de la inițierea procedurii de reexaminare autorizației integrate de mediu, cel puțin autoritățile consultate la etapă de evaluare a cererii pentru autorizația integrată în conformitate cu art.17 și publicul , în conformitate cu art. 41 cu privire la orice procedură de reexaminare și actualizare a condițiilor de autorizare.
15. Decizia Agenției de Mediu privind reexaminarea și actualizarea condițiilor de autorizare, și orice măsură înaintată, este luată pentru a preveni sau în caz de imposibilitate pentru a diminua riscurile pentru mediu și sănătatea publică, și sunt supuse principiului proporționalității, conform alin (10).
16. Reexaminarea și actualizarea condițiilor de autorizare și orice altă măsură înaintată sunt considerate proporționale dacă ordinele sunt adecvate și necesare, iar costurile implicate sunt rezonabile scopului urmărit.

## Articolul 26. Suspendarea autorizației integrate de mediu

1. Autorizația integrată de mediu se suspendată de către Agenția de Mediu, după caz:
2. la cererea operatorului;
3. în cazul neachitării plății pentru poluarea mediului sau plăților pentru folosirea resursei naturale prevăzute de autorizația integrate de mediu.
4. în cazul neexecutării în termen de cel mult 60 de zile a prescripției înaintate de către Inspectoratul pentru Protecția Mediului ca urmare a nerespectării condițiilor din autorizația integrată de mediu;
5. în cazul în care se constată un potențial pericol imediat pentru sănătatea publică sau amenință să aibă un efect nefavorabil semnificativ imediat asupra mediului.
6. La constatarea încălcării condițiilor prevăzute în autorizația integrată de mediu și stabilirea neconformității, Agenția de Mediu solicită operatorul să ia măsuri inclusiv suplimentare, pentru asigurarea conformității.
7. Termenul de suspendare a autorizației integrate de mediu nu poate depăși perioada de 6 luni.
8. Agenția de Mediu, în decursul a 3 zile de la data suspendării prevăzute la alin. (1) lit. c)–d), inițiază procese de judecată.  Decizia Agenției de Mediu privind suspendarea se aplică până la adoptarea hotărîrii judecătorești definitive.
9. Operatorul anunță în scris Agenția de Mediu despre înlăturarea circumstanțelor care au dus la suspendarea valabilității autorizației integrate de mediu.
10. Agenția de Mediu notifică Inspectoratul pentru Protecția Mediului privind efectuarea controlului de mediu la amplasament în vederea stabilirii conformității.

## 

## Articolul 27. Anularea și retragerea autorizației integrate de mediu

1. După expirarea termenului de suspendare, dacă operatorul nu a realizat măsurile necesare pentru restabilirea conformității prevăzute de art.26, Agenția de Mediu dispune anularea autorizației integrate de mediu, sistarea tuturor operațiunilor și încetarea definitivă a activității.
2. În cazul în care pericolele pentru sănătatea publică și amenințările asupra mediului cauzate de o activitate industrială nu pot fi abordate în mod adecvat prin reexaminarea și actualizarea condițiilor de autorizare în conformitate cu dispozițiile prezentei legi, Agenția de Mediu conform art. 28 retrage autorizația și dispune încetarea activității date.
3. Decizia prevăzută la alin (1), este supusă principiilor proporționalității în conformitate cu art. 15 alin.(12).

## Articolul 28. Retragerea autorizației emise în neconformitate cu legea

1. În cazul în care Inspectoratul pentru Protecția Mediului ca urmare a executării controlului de mediu constată că autorizația integrată a fost eliberată cu încălcarea prevederilor legii, prin Demers solicită de la Agenția de Mediu retragerea autorizației integrate de mediu.
2. Dacă autorizația integrată este retrasă în conformitate cu alin. (1), compensația este supusă dispozițiilor aplicabile Codului de Procedură Civilă al Republicii Moldova.

## Articolul 29. Planul de aliniere a operatorilor la cerințele de autorizare integrată de mediu

1. Agenția de Mediu, la solicitarea operatorului acordă un termen de tranziție pentru adaptarea la cerințele prezentei legi și la condițiile/cerințele din autorizația integrată de mediu, după caz și cerințelor BAT.
2. Planul de aliniere este elaborat de operator conform structurii stabilite în anexa nr.12 și include cel puțin măsurile de aliniere la standardele de mediu, cu termini de executare, ce se coordonează și se aprobă de Agenția de Mediu și este parte componentă a Autorizației integrate de mediu.
3. La acordarea perioadei de tranziție, pentru operatorii care activează în baza autorizațiilor emise până la intrarea în vigoare a prezentei legi, Agenția de Mediu ia în considerare durata autorizației existente după intrarea în vigoare a prezentei legi și planul de aliniere se elaborează până la depunerea solicitării pentru autorizație integrată.

## Secțiunea 2: Activități existente

## Articolul 30. Instalațiile existente care necesită eliberarea unei autorizații integrate de mediu

1. Operatorul instalației, activitatea căruia se încadrează în lista activităților din anexa nr. 1 și nr. 2, și deține act permisiv în domeniul mediului emise până la intrarea în vigoare a prezentei legi, solicită emiterea autorizației integrate de mediu la expirarea termenului de valabilitate din actul permisiv deținut.
2. În cazul în care, până la intrarea în vigoare a prezentei legi, operatorul deține mai multe acte permisive de mediu pentru funcționarea unei sau mai multor instalații existente, autorizația integrată de mediu se emite la expirarea primei autorizații de mediu, după intrarea în vigoare a prezentei legi.
3. Agenția de Mediu acordă operatorului un termen de tranziție la noile condiții de autorizare potrivit art. 29.
4. Autorizarea integrată de mediu a activităților existente se va realiza în baza Planurilor de aliniere ținând cont de cerințele de fezabilitate economică și de protecție a mediului.

## Articolul 31. Cererea de solicitare a autorizații integrate de mediu pentru activități existente

1. Cererea de eliberare a autorizației integrate de mediu pentru instalațiile existente din anexa nr.1 și nr.2 se depune la Agenția de Mediu în termen de 12 luni până la expirarea autorizației emise până la intrarea în vigoare a prezentei legi.
2. În cazul în care autorizația existentă expiră într-o perioadă de timp mai scurtă de 12 luni după intrarea în vigoare a prezentei legi, solicitarea de emitere a autorizației integrate de mediu se depun timp de 6 luni de la intrarea în vigoare a prezentei legi.
3. Autorzațiile emise până la intrarea în vigoare a prezenteri legi și se referă la situația prevăzută de alin.(2) se consideră extinse din oficiu de către Agenția de Mediu până la eliberarea autorizației integrate de mediu, dar nu mai mult de 24 luni.

## Articolul 32. Procedura autorizării pentru instalațiile existente

1. Pentru orice activitate supusă unei evaluări a impactului asupra mediului și pentru care nu s-a desfășurat o astfel de procedură în trecut, operatorul elaborează Raportul privind situației de referință, conform art.15 alin. (9) și-l transmite Agenției de Mediu.
2. Concluziile din Raportul privind situația de referință sunt puse la dispoziția publicului spre consultare în conformitate cu dispozițiile prezentei legi și *Legii* *nr.239/2008 privind transparența în procesul decizional*.
3. Autorizația integrată de mediu nu poate fi eliberată decât dacă potrivit concluziilor raportului Raportul privind situației de referință funcționarea instalației nu va genera un impact negativ irecurabil asupra mediului.

## Secțiunea 3. Cele mai bune tehnici disponibile

## Articolul 33. Celor mai bune tehnici disponibile

1. Agenția de Mediu aplică documentele de referinţă BAT aprobate de Comisia Europeană și publicate în limba română în Jurnalul Oficial al Uniunii Europene.
2. Agenția de Mediu aplică documentele de referinţă BAT la stabilirea condiţiilor de autorizare.
3. Agenția de Mediu urmăreaște și se informează cu privire la evoluția celor mai bune tehnici disponibile și la publicarea oricăror concluzii noi sau actualizate privind cele mai bune tehnici disponibile și pune la dispoziția publicului interesat informații cu privire la acestea.

## Articolul 34. Aplicarea celor mai bune tehnici disponibile

1. Agenția de Mediu stabilește condiții mai stricte de autorizare decât cele prevăzute în concluziile BAT, aplicând criteriile celor mai bune tehnici disponibile.
2. În cazul în care Agenția de Mediu stabilește condiții de autorizare pe baza uneia din cele mai bune tehnici disponibile care nu este descrisă în niciuna dintre concluziile BAT relevante, aceasta se asigură că:
3. tehnica respectivă este stabilită acordând o atenție deosebită criteriilor enumerate în anexa 5; și
4. se aplică cerințele prevăzute la articolele 36 și 37.
5. În cazul în care concluziile BAT prevăzute pentru instalația autorizată nu includ nivelurile de emisie asociate celor mai bune tehnici disponibile, Agenția de Mediu se asigură că autorizația integrată de mediu prevăde un nivel de protecție a mediului echivalent cu cel asigurat de cele mai bune tehnici disponibile stabilite în concluziile BAT.
6. În cazul în care un standard de calitate a mediului implică cerințe mai stricte decât cele care pot fi realizate prin utilizarea celor mai bune tehnici disponibile, în autorizația integrată de mediu sunt incluse măsuri suplimentare de protecție a mediului, fără a aduce atingere altor măsuri care pot fi luate pentru a se respecta standardele de calitate a mediului.
7. În termen de patru ani de la publicarea deciziilor privind concluziile BAT, adoptate în conformitate cu art.33, referitor la activitatea principală a unei instalații, Agenția de Mediu se asigură că:
8. toate condițiile de autorizare pentru instalația în cauză sunt reexaminate și, dacă este necesar, actualizate în vederea asigurării conformității cu prezenta lege și, în special, cu art. 36 alin. (4)-(5) și art. 37, după caz;
9. instalația este conformă cu aceste condiții de autorizare.

## Articolul 35. Eliberarea autorizațiilor integrate de mediu atunci când nu a fost luată nicio decizie BAT

1. În cazul în care o activitate sau un segment din procesul de producere desfășurat în interiorul unei instalații nu este acoperit de niciuna dintre concluziile BAT sau dacă aceste concluzii nu iau în considerare toate efectele potențiale ale activității, sau ale procesului asupra mediului, Agenția de Mediu prevede, după consultarea prealabilă a operatorului, condițiile de autorizare pe baza celor mai bune tehnici disponibile pe care le-a stabilit pentru activitățile sau pentru procesele în cauză, aplicând criteriile din anexa nr.5.

**Secțiunea 4. Valorile limită de emisie**

**Articolul 36. Valori limită de emisie, parametri și măsuri tehnice echivalente**

1. Valorile limită de emisie pentru substanțe poluante se determină în punctul în care emisiile părăsesc instalația și la determinarea acestor valori nu se ia în considerare nicio diluare care intervine înainte de acest punct.
2. În cazul evacuărilor indirecte în apă, la stabilirea valorilor-limită de emisie ale instalației se ia în considerare efectul unei stații de preepurare/epurare, cu condiția ca aceasta să asigure un nivel echivalent cu valoarea-limită de emisie pentru protecția mediului în întregul său, prevăzut de normativele și standardele de calitate, și de a nu se ajunge la o încărcare cu poluanți mai ridicată în mediu, fără a se încălca dispozițiile legale în vigoare.
3. Stabilirea valorile limită de emisie, parametrii, și măsurile tehnice echivalente menționate la art. 18 alin (9) se bazează pe cele mai bune tehnici disponibile, fără a se impune utilizarea unei anumite tehnici sau tehnologii și fără a aduce atingere prevederilor art. 34 alin. (5).
4. Agenția de Mediu stabilește valori limită de emisie care asigură că, în condiții normale de funcționare, emisiile nu depășesc nivelurile de emisie asociate celor mai bune tehnici disponibile prin:
5. stabilirea unor valori limită de emisie care nu depășesc nivelurile de emisie asociate celor mai bune tehnici disponibile. Aceste valori limită de emisie se exprimă pentru aceleași perioade sau pentru perioade mai scurte, precum și în aceleași condiții de referință ca și nivelurile de emisie asociate celor mai bune tehnici disponibile;
6. stabilirea unor valori limită de emisie diferite de cele prevăzute la litera a) în ceea ce privește valorile, perioadele de timp și condițiile de referință.
7. În cazul în care se aplică prevederile de la litera  b), alin.(4), Agenția de Mediu evaluează rezultatele monitorizării emisiilor cel puțin o dată pe an, pentru a se asigura că emisiile evacuate în condiții normale de funcționare nu au depășit nivelurile de emisie asociate celor mai bune tehnici disponibile.
8. Agenția de Mediu poate acorda derogări temporare de la cerințele alineatelor (4)-(5) din prezentul articol și de la art. 18 alin. (9) pentru testarea și utilizarea unor tehnici emergente, pentru o perioadă totală de cel mult nouă luni cu condiția ca, la expirarea perioadei prevăzute, tehnica respectivă să fie întreruptă sau emisiile generate de activitatea în cauză să respecte cel puțin nivelurile de emisie asociate celor mai bune tehnici disponibile.

**Articolul 37. Valori limită de emisie mai puțin riguroase**

1. Prin derogare de la cerințele alineatelor (4)-(5) art.36, Agenția de Mediu stabilește, valori limită de emisie mai puțin riguroase, în cazul în care o evaluare demonstrează că atingerea nivelurilor de emisie asociate celor mai bune tehnici disponibile ar conduce la costuri disproporționat de mari în comparație cu beneficiile pentru mediu, luând în considerare:
2. amplasarea geografică sau condițiile locale de mediu ale instalației în cauză;
3. caracteristicile tehnice ale instalației în cauză.
4. Agenția de Mediu, la eliberarea autorizației integrate de mediu argumentează Decizia privind aplicarea prevederilor alin. (1) incluzând rezultatul evaluării și justificarea condițiilor impuse.
5. Valorile limită de emisie stabilite în conformitate cu dispozițiile alin. (1) nu depășesc valorile limită de emisie stabilite în anexa nr. 8.
6. Agenția de Mediu reevaluează aplicarea alin. (1) la reexaminarea condițiilor de autorizația integrată de mediu în temeiul art. 25.

**Articolul 38. Emisiile de gaze cu efect de seră**

(1) Valoare limită pentru emisiile directe de gaze cu efect de seră, cum sunt Dioxid de carbon (CO2), Metan (CH4), Oxid azotos (N2O), Hidrofluorocarburi (HFCs), Perfluorocarburi (PFCs), Hexafluorură de sulf (SF6) emise dintr-o instalație, specificată înanexa nr.1 și nr.2sunt indicate în autorizația integrată de mediu în cazul în care este necesar să se garanteze că nu este provocată o poluare locală semnificativă.

(2) Pentru activitățile ce corespund alin. (1) operatorul este în drept să opteze pentru neimpunerea cerințelor privind eficiența energetică pentru unitățile de ardere sau pentru alte unități care emit dioxid de carbon pe amplasament.

(3) Agenția de Mediu modifică autorizația după caz, la cerearea depusă de operator, conform alin.(2).

# Capitolul IV

# ACTIVITĂȚILE INDUSTRIALE ȘI ECONOMICE CU IMPACT NESEMNIFICATIV ASUPRA MEDIULUI

## Articolul 39. Regulile general obligatorii

1. Activitățile industriale și economice cu impact nesemnificativ asupra mediului se realizează în baza Regulilor generale obligatorii determinate pentru genul specific de activitate, și sunt stabilite de Agenția de Mediu pentru fiecare operator în parte.
2. Regulile generale obligatorii se bazează pe cele mai bune tehnici disponibile, fără a recomanda utilizarea unei tehnici sau a unei tehnologii specifice, pentru a asigura conformitatea cu articolele 20 și 36.
3. Regulile generale obligatorii sunt actualizate pentru a lua în considerare evoluția celor mai bune tehnici disponibile și pentru a asigura conformitatea cu art.25.
4. Agenția de Mediu deține registrul operatorilor, care se încadrează în lista activităților din anexa nr. 6, conținândin formațiile din anexa nr.7, precum și orice informație obținută în temeiul modificării activităților industriale și economice.
5. Agenția de Mediu publică registrul pe pagina web și asigură completarea lui.

## Articolul 40. Procedura de notificare

1. Prin notificare, Agenția de Mediu emite Reguli generale obligatorii pe categorii de activitățiși sau instalații, operatorilor ca să asigure prevenirea efectele nocive asupra sănătății publice și asupra calității mediului.
2. Agenția de Mediu emite operatorului notificarea, timp de 30 zile de la momentul înregistrării la Agenția Relații Publice.
3. Procedura de notificare este efectuată în conformitate cu *Regulamentul cu privire la notificarea operatorilor cu risc nesemnificativ pentru mediu aprobat prin Hotărâre de Guvern*.
4. Notificarea și Reguli generale obligatorii sunt obligatorii spre executare de către operator, executarea acestora este obiect de verificare din partea Inspectoratului pentru Protecția Mediului.
5. Operatorii care se încadrează în lista activităților din anexa nr. 6 și activau până la intrarea în vigoarea a prezentei legi sunt notificați de Agenția de Mediu în termen de 6 luni de la intrarea în vigoare a prezentei legi.

# Capitolul V

# ACCESUL LA INFORMAȚIE ȘI PARTICIPAREA PUBLICULUI ÎN LUAREA DECIZIEI PRIVIND AUTORIZAȚIA INTEGRATĂ DE MEDIU

## Articolul 41. Accesul la informații

1. În urma luării unei decizii privind acordarea, reexaminarea sau actualizarea unei autorizații, Agenția de Mediu pune la dispoziția publicului, inclusiv prin intermediul Internetului informațiile :
2. decizia cu privire la eliberarea autorizației integrate de mediu, copia autorizației cu actualizările ulterioare;
3. decizia cu privire la acordarea unei autorizații pentru orice modificare substanțială;
4. argimetările pe care se întemeiază deciziile;
5. Regulile general obligatorii aplicabile instalațiilor și lista instalațiilor supuse procedurii de autorizare și de notificare;
6. rezultatele monitorizării emisiilor impuse în temeiul art.21
7. consultărilor organizate înainte de luarea deciziei și o explicație a modului în care acestea au fost luate în considerare în decizia respectivă;
8. titlul documentelor de referință BAT relevante pentru instalația sau activitatea autorizată;
9. metoda utilizată pentru determinarea condițiilor de autorizare menționate la articolelor 15 și 18 alin.(9), inclusiv a valorilor limită de emisie, în raport cu cele mai bune tehnici disponibile și cu nivelurile de emisii asociate celor mai bune tehnici disponibile;
10. dacă s-a acordat o derogare în conformitate cu art.37 alin. (1), motivele specifice ale acordării acesteia pe baza criteriilor enunțate în alineatul respectiv și a condițiile impuse.
11. Agenția de Mediu pune, la dispoziția publicului, inclusiv prin intermediul internetului, cel puțin în ceea ce privește litera (a), următoarele:
12. informații relevante cu privire la măsurile luate de către operator la încetarea definitivă a activităților, în conformitate cu art. 10;
13. rezultatele monitorizării emisiilor, astfel cum sunt stabilite în temeiul condițiilor de autorizare și deținute de către Agenția de Mediu.
14. Procedura prevăzută în anexa nr.4 se aplică unor astfel de participări.
15. Alineatele (1), (3) și (4) se aplică sub rezerva restricțiilor prevăzute în *Regulamentul privind accesul publicului la informația de mediu, aprobat prin Hotărârea de Guvern nr. 1467/2016*.

## Articolul 42. Registrul electronic al operatorilor

1. Înregistrarea în Registrul electronic al operatorilor şi radierea din acesta se efectuează în conformitate cu prezenta lege şi Regulamentului cu privire la eliberarea autorizației integrate de mediu aprobat prin Hotărâre de Guvern.
2. Registrul electronic al operatorilor cuprinde datele de identificare ale operatorilor, clasificați după categoria de risc asupra mediului conform activitățile prevăzute în anexa nr.1, nr.2 și nr.6, data înregistrării acestora şi numărul autorizației integrate de mediu și a notificării care o deţin.
3. Lista operatorilor înregistraţi conform alin. (2), cu menţiunea privind categoria de activitate, este publict pe pagina web oficială a Agenției de Mediu.

## Articolul 43. Participarea publicului la procesul de eliberare a autorizației e integrate de mediu

1. Publicul interesat beneficiază din timp și în mod efectiv de posibilitatea de a participa la procedurile de:
2. autorizare a noilor instalații;
3. la orice modificare substanțială a instalațiilor existente;
4. la acordarea sau actualizarea unei autorizații pentru o instalație în cazul căreia s-a propus aplicarea art. 37;
5. actualizarea unei autorizații sau a condițiilor unei autorizații pentru o instalație în conformitate cu art.25 alin. (7) litera a).
6. Notificarea publică și participarea publicului la procedurile de autorizare se realizează în conformitate cu cerințele stabilite în anexa nr.4, conform prevederilor *Legii nr.86/2015.cu privire la evaluarea impactului asupra mediului* și *Legii* *nr.239/2008 privind transparența în procesul decizional*.

## Articolul 44. Accesul la justiție

1. Orice persoană care face parte din publicul interesat și care are un interes legitim sau se consideră lezată într-un drept al său se adresează instanței de judecată competente pentru a contesta, din punct de vedere procedural sau substanțial, deciziile, actele sau omisiunile care fac obiectul participării publicului, prevăzute de prezenta lege.
2. Publicul interesat aplică procedurile de atac în conformitate cu prevederile *Codului administrativ al Republicii Moldova nr. 116 din 19.07.2018.*

# Capitolul VI

# DISPOZIŢII SPECIALE PENTRU INSTALAŢIILE DE ARDERE

## Articolul 45. Domeniul de aplicare

1. Prezentul capitol se aplică instalațiilor de ardere, a căror putere termică instalată totală este mai mare sau egală cu 50 MW, indiferent de tipul de combustibil utilizat și care se încadrează în cerințele anexei nr.1.
2. Prevederile acestui capitol nu se aplică următoarelor instalații de ardere:
   1. instalații în care produsele de ardere sunt utilizate pentru încălzirea directă, uscarea sau orice alt tratament al obiectelor sau al materialelor;
   2. instalații post-ardere proiectate pentru a purifica gazele reziduale prin ardere și care nu sunt exploatate ca instalații de ardere independente;
   3. instalații pentru regenerarea catalizatorilor pentru cracarea catalitică;
   4. instalații pentru conversia hidrogenului sulfurat în sulf;
   5. reactoare folosite în industria chimică;
   6. cuptoare de preîncălzire a cocsului;
   7. caupere;
   8. orice dispozitiv tehnic care se folosește la propulsia unui vehicul, a unei nave sau aeronave;
   9. turbine cu gaz și motoare cu gaz folosite pe platformele maritime;
   10. instalații care utilizează drept combustibil orice deșeuri solide sau lichide cu excepția deșeurilor vegetale din agricultură și activități forestiere; deșeurilor vegetale din industria alimentară, dacă se valorifică energia termică generată; deșeurilor vegetale fibroase de la producerea celulozei primare și de la producerea hârtiei din celuloză, în cazul în care sunt co-incinerate la locul de producție și energia termică generată este valorificată; deșeurilor de plută; deșeuri lemnoase cu excepția deșeurilor lemnoase care pot conține compuși organici halogenați sau metale grele, ca rezultat al tratării cu conservanți pentru lemn sau al acoperirii, care cuprind în special deșeurile lemnoase provenind din construcții și demolări.

## Articolul 46. Reguli de agregare

(1) În cazul în care gazele reziduale de la două sau mai multe instalații de ardere sunt evacuate printr-un coș comun, ansamblul format de aceste instalații se consideră drept o singură instalație de ardere, iar pentru calcularea puterii termice instalate totale capacitățile acestora se însumează.

(2) Agenția de Mediu va emite o singura autorizația integrată de mediu pentru ansamblul de instalații considerate o singură instalație de ardere, daca instalațiile au fost autorizate până la intrarea în vigoare a prezentei legi sau operatorii au depus o solicitare completă de autorizare la data respectivă și sunt amplasate astfel încât, având în vedere factorii de ordin tehnic și economic, gazele reziduale produse de acestea pot fi, după avizarea din partea Agenției de Mediu, evacuate printr-un coș comun, iar capacitățile acestora se însumează pentru calcularea puterii termice nominale totale.

(3) Pentru calcularea puterii termice instalate totale a unei combinații de instalații de ardere menționate la alineatele (1) și (2), instalațiile de ardere individuale cu o putere termică instalată mai mică de 15 MW nu sunt luate în considerare.

## Articolul 47. Valori limită de emisie prevăzute pentru activitățile cu impact semnificativ asupra mediului

* + 1. Gazele reziduale de la instalațiile de ardere sunt evacuate în mod controlat, prin intermediul unui coş care conţine unul sau mai multe canale.
    2. Înălţimea coşului este calculată luând în considerare condițiile de evacuare a gazelor reziduale, astfel încât să se protejeze sănătatea publică şi mediul.
    3. Autorizațiile integrate de mediu emise pentru instalațiile care au în componența lor instalații de ardere autorizate înainte de data intrării în vigoare a prezentei legi sau ai căror operatori au depus o solicitare completă de autorizare înainte de această dată, includ condiţii care să asigure că emisiile în aer provenite de la aceste instalaţii nu depăşesc valorile-limită de emisie prevăzute în anexa nr.10 partea 1.
    4. Autorizațiile integrate de mediu emise pentru instalațiile care conțin instalații de ardere ce nu intră sub incidența prevederilor alin. (3) prevăd condiții prin care să se asigure că emisiile în aer provenind de la aceste instalații nu depășesc valorile-limită de emisie prevăzute în anexa nr.10 partea 2.
    5. Valorile-limită de emisie prevăzute în anexa nr.10 partea 1 și 2, precum şi ratele minime de desulfurare prevăzute în art.46 se aplică emisiilor evacuate prin fiecare coş comun, în funcție de puterea termică nominală totală a întregii instalații de ardere.
    6. Pentru situațiile în care anexa nr.10 partea 5 prevede că valorile limită de emisie se aplică pentru părți ale instalației de ardere care au un număr limitat de ore de funcționare, aceste valori limită de emisie se stabilesc considerând puterea termică nominală totală a întregii instalații de ardere.
    7. Agenția de Mediu acordă o derogare, în condiții justificate, pe o durată de maximum 6 luni, de la obligația respectării valorilor-limită de emisie pentru dioxidul de sulf, prevăzute la alin. (3)-(5), în cazul unei instalații de ardere care folosește de obicei combustibil cu conținut redus de sulf în acest scop, dacă operatorul nu poate să respecte acele valori limită de emissie din cauza unei întreruperi a aprovizionării cu combustibil cu conținut redus de sulf, ca urmare a unei crize considerabile.
    8. Agenția de Mediu acordă o derogare de la obligația respectării valorilor-limită la emisie pentru dioxid de sulf, oxizi de azot şi pulberi, prevăzute la alin. (3)-(5), în situația în care o instalație de ardere care folosește numai combustibil gazos trebuie să recurgă, în mod excepțional, la utilizarea altor combustibili din cauza unei întreruperi neașteptate a aprovizionării cu gaz şi, prin urmare, ar trebui să fie dotată cu un sistem de purificare a gazelor reziduale.
    9. Perioada pentru care se acordă derogarea nu depășește 10 zile, cu excepția cazului în care există o necesitate imperioasă de a menține alimentarea cu energie.
    10. Operatorul informează imediat Agenția de Mediu cu privire la fiecare caz specific prevăzut la alin. (9).
    11. În cazul extinderii unei instalații de ardere, valorile-limită de emisie, prevăzute în anexa nr.10 partea 2, se aplică părții extinse a instalației afectate de modificare şi este stabilită în funcție de puterea termică nominală totală a întregii instalații de ardere.
    12. În cazul în care modificarea unei instalații de ardere poate avea consecințe asupra mediului şi afectează o parte a instalației cu o putere termică nominală de cel puţin 50 MW, valorile-limită de emisie prevăzute în anexa nr.10 partea 2 se aplică acelei părți a instalației care a fost modificată, în funcție de puterea termică nominală totală a întregii instalații de ardere.
    13. Valorile-limită de emisie prevăzute în anexa nr.10 partea 1 și 2 nu se aplică instalațiilor de ardere cu motoare diesel și cazanelor de recuperare din cadrul instalațiilor de fabricare a celulozei.

## Articolul 48. Valorile-limită de emisie prevăzute pentru activitățile cu impact redus asupra mediului

1. Fără a aduce atingere art.51, dacă este cazul, valorile-limită de emisie stabilite în anexa nr. 8 se aplică instalațiilor medii de ardere cu impact redus asupra mediului.
2. De la 1 ianuarie 2025, emisiile în atmosferă de SO2, NOx și pulberi provenite de la o instalație medie de ardere existentă cu o putere termică instalată mai mare de 5 MW nu vor depăși valorile-limită de emisie prevăzute în tabelele nr. 2 și 3 din partea 1 din anexa nr. 8. De la 1 ianuarie 2030 emisiile în atmosferă de SO2, NOx și pulberi provenite de la o instalație medie de ardere existentă cu o putere termică instalată de 5 MW sau mai mică nu va depăși valorile-limită de emisie prevăzute în tabelele nr.1 și nr.3 din partea 1 dinanexa nr.8.
3. Se exonerează de la obligația de a respecta valorile-limită de emisie stabilite în tabelele 1, 2 și 3 din partea 1 din anexa nr.8 instalațiile medii de ardere existente care nu funcționează mai mult de 500 de ore pe an, calculate ca medie ponderată pe o perioadă de cinci ani.
4. Extinderea limită prevăzută la alin. (3) până la 1 000 de ore de funcționare poate se efectuează în situații de urgență dacă instalațiile medii de ardere sunt utilizate pentru producerea de energie termică în cazul unor condiții meteorologice cu temperaturi excepțional de scăzute. În toate situațiile prevăzute la prezentul alineat, se aplică o valoare-limită de emisie pentru pulberi de 200 mg/Nm3 pentru instalațiile care ard combustibili solizi.
5. De la 1 ianuarie 2030, instalațiile medii de ardere existente care fac parte din „sistem izolat mic” (SIS) sau „microsistem izolat” (MIS) respectă valorile-limită de emisie prevăzute în tabelele nr. 1, 2 și 3 partea 1 din anexa nr.8.
6. Până la 1 ianuarie 2030, pot fi exonerate instalațiile medii de ardere existente cu o putere termică instalată mai mare de 5 MW de obligația de a respecta valorile-limită de emisie, prevăzute în anexa nr .8, cu condiția ca cel puțin 50 % din producția de energie termică utilă a instalației, ca medie mobilă pe o perioadă de cinci ani, să fie distribuită sub formă de aburi sau apă caldă unei rețele publice de termoficare. În situația unei astfel de exonerări, valorile-limită de emisie stabilite de Agenția de Mediu nu depășesc 1 100 mg/Nm3 pentru SO2 și 150 mg/Nm3 pentru pulberi.
7. Până la 1 ianuarie 2030, pot fi exonerate instalațiile medii de ardere care folosesc biomasa solidă drept combustibil principal, situate în zone în care potrivit evaluărilor făcute în concordanță cu *Legea privind calitatea aerului*, este asigurată conformitatea cu valorile limită impuse de prezenta lege, de obligația de a respecta valorile-limită de emisie pentru pulberi stabilite în anexa nr.8.
8. În situația unei exonerări prevăzută de alin.(7), valorile-limită de emisie stabilite de Agenția de Mediu nu depășesc 150 mg/Nm3 în cazul pulberilor. În toate cazurile, Agenția de Mediu se asigură că nu se produce nicio poluare semnificativă și că se obține un nivel ridicat de protecție a mediului în ansamblul său.
9. Până la 1 ianuarie 2030, pot fi exonerate instalațiile medii de ardere cu o putere termică instalată mai mare de 5 MW, folosite pentru a alimenta stațiile de comprimare a gazelor naturale necesare pentru a asigura siguranța și securitatea unui sistem național de transport al gazelor naturale, de obligația de a respecta valorile-limită de emisie de NOx prevăzute în tabelul 3 din partea 1 a anexei nr.8.
10. De la intrarea în vigoare a prezentei legi, emisiile în atmosferă de SO2, NOx și pulberi provenite de la o instalație medie de ardere nouă nu depășesc valorile-limită de emisie prevăzute în partea 2 din anexa nr.8.
11. Pot fi exonerate de obligația de a respecta valorile-limită de emisie stabilite în partea 2 din anexa nr.8 instalațiile medii de ardere noi care nu funcționează mai mult de 500 de ore pe an, calculate ca medie ponderată pe o perioadă de trei ani. În situația unei astfel de exonerări, se aplică o valoare-limită de emisie pentru pulberi de 100 mg/Nm3 pentru instalațiile care ard combustibili solizi.
12. În zonele sau în părți ale zonelor în care nu se respectă valorile-limită privind calitatea aerului prevăzute în *Legea privind calitatea aerului*, Agenția de Mediu evaluează necesitatea de a aplica, pentru fiecare instalație medie de ardere din aceste zone sau părți ale acestor zone, valori-limită de emisie mai stricte decât cele prevăzute în prezenta Lege, în cadrul planurilor de dezvoltare a calității aerului stabilite în *Legea privind calitatea aerului*, ținând cont de rezultatul schimbului de informații prevăzut la alin. (13), cu condiția ca aplicarea unor asemenea valori-limită de emisie să contribuie efectiv la o îmbunătățire sesizabilă a calității aerului.
13. Agenția de Mediu asigură schimbul de informații cu statele vecine, industriile vizate și organizațiile neguvernamentale în legătură cu nivelurile de emisii care pot fi obținute prin utilizarea celor mai bune tehnologii disponibile și a tehnologiilor emergente și costurile aferente acestora. Agenția de Mediu publică rezultatele acestui schimb de informații.
14. Agenția de Mediu poate acorda o derogare, pentru o perioadă de maximum 6 luni, de la obligația de a respecta valorile-limită de emisie prevăzute la alineatele (2) și (11) pentru SO2, pentru o instalație medie de ardere care utilizează, în mod normal, combustibil cu conținut scăzut de sulf, în cazurile în care operatorul nu poate să respecte valorile-limită de emisie respective din cauza unei întreruperi a aprovizionării cu combustibil cu conținut scăzut de sulf, ca urmare a unei penurii (lipsuri) grave.
15. Agenția de Mediu acorda o derogare de la obligația de a respecta valorile-limită de emisie prevăzute la alineatele (2) și (11) în cazurile în care o instalație medie de ardere care utilizează numai combustibil gazos trebuie să recurgă, în mod excepțional, la utilizarea altor combustibili din cauza unei întreruperi neașteptate a aprovizionării cu gaz și, din acest motiv, ar trebui să fie dotată cu un echipament secundar de reducere a emisiilor. Perioada pentru care se acordă o astfel de derogare nu poate depăși 10 zile, cu excepția cazului în care operatorul demonstrează autorității competente că se justifică o perioadă mai îndelungată.
16. Agenția de Mediu informează Ministerul Agriculturii dezvoltării Regionale și Mediului cu privire la orice derogare acordată în conformitate cu alin. (14) și (15), în termen de 5 zile de la acordarea acesteia.
17. În cazul în care o instalație medie de ardere utilizează simultan două sau mai multe tipuri de combustibil, valoarea-limită de emisie pentru fiecare poluant se calculează prin:
18. adoptarea valorii-limită de emisie relevantă pentru fiecare combustibil, astfel cum este stabilită în anexa nr .8;
19. determinarea valorii-limită de emisie ponderată în funcție de combustibil, care se obține prin înmulțirea valorii-limită de emisie individuale menționată la litera a) cu puterea termică pentru fiecare combustibil în parte, produsul înmulțirii fiind împărțit la suma puterilor termice produse de toți combustibilii; și
20. agregarea valorilor-limită de emisie ponderate în funcție de combustibil.

## Articolul 49. Funcționarea necorespunzătoare sau defecțiuni în funcționarea echipamentului de reducere a emisiilor

(1) Autorizațiile integrate de mediu prevăd procedurile referitoare la funcționarea necorespunzătoare sau defecțiuni în funcționarea echipamentelor de reducere a emisiilor.

(2) În cazul unei funcționări necorespunzătoare sau defecțiuni în funcționarea echipamentelor de reducere a emisiilor, care nu permite reluarea funcționării în condiții normale în termen de 24 de ore, Agenția de Mediu solicită operatorului să reducă sau să oprească funcționarea instalației de ardere, sau să exploateze instalația folosind combustibili mai puțin poluanți.

(3) Operatorul, în termen de 48 de ore de la momentul funcționării necorespunzătoare sau al defectării echipamentelor de reducere a emisiilor, informează, în scris, Agenția de Mediu.

(4) Durata cumulată a perioadelor în care instalația funcționează fără echipament corespunzător de reducere a emisiilor nu poate depăși 120 de ore pe parcursul a12 luni.

(5) Agenția de Mediu poate acorda o derogare de la termenele limită prevăzute la alin. (2) și (4) în situația în care există o necesitate stringentă de a menține alimentarea cu energie sau instalația de ardere cu defecțiuni ar fi înlocuită pe o perioadă limitată de timp de o altă instalație, fapt care ar conduce la o creștere totală a emisiilor.

## Articolul 50. Rata de desulfurare

1. La solicitarea justificată a operatorului şi la propunerea Ministerului Economiei și Infrastructurii, Ministerul Agriculturii, Dezvoltării Regionale și Mediului aprobă aplicarea ratelor minime de desulfurare prevăzute în anexa nr.10, în conformitate cu prevederile părții a 5-a din anexa nr.10, astfel:
2. în locul valorilor-limită de emisie pentru dioxidul de sulf, în cazul instalaţiilor de ardere care utilizează combustibil solid indigen şi care, din cauza caracteristicilor acestui combustibil, nu pot respecta acele valori-limită de emisie prevăzute la art. 47 alin. (3) și (4);
3. în locul valorilor procedeu pentru dioxid de sulf în cazul instalațiilor de ardere care utilizează combustibil solid indigen, care co-incinerează deșeuri şi care nu pot respecta valorile-limită de emisie prevăzute la anexa nr.10, din cauza caracteristicilor acestui combustibil indigen, caz în care valoarea limită de emisii prevăzută în anexa nr.10 este egală cu 0 mg/Nm3 .
4. Pentru aprobarea aplicării ratei minime de desulfurare prevăzute la alin. (1) lit. a) operatorul elaboreză un raport tehnic justificativ care este avizat de Ministerul Economiei și Infrastructurii, înainte de a fi înaintat Ministerului Agriculturii, Dezvoltării Regionale și Mediului.

## Articolul 51. Planul de tranziție

1. Ministerul Agriculturii, Dezvoltării Regionale și Mediului elaborează Planul de tranziție în termen de 5 ani de la intrarea în vigoare a prezentei legi, pentru instalațiile care au fost autorizate înainte de intrarea în vigoare a prezentei legi sau ai căror operatori au prezentat o solicitare completă de autorizare înainte de această dată, conform art.16, cu condiția ca instalația să fi intrat în funcțiune cel târziu la data intrării în vigoare a prezentei legi.
2. Planul de tranziție este elaborat, în baza solicitării justificate a operatorilor, şi este aprobat prin ordin comun al Ministerului Economiei și Infrastructurii și Ministerului Agriculturii, Dezvoltării Regionale și Mediului .
3. Planul de tranziție prevede pentru fiecare instalație de ardere identificată emisiile pentru cel puțin unul dintre următorii poluanți: oxizi de azot, dioxid de sulf şi pulberi.
4. Pentru turbinele cu gaz, planul național de tranziție precizează doar emisiile de oxizi de azot.
5. Planul de tranziție nu include niciuna dintre următoarele instalații de ardere:
   1. cele cărora li se aplică prevederile art. 52 alin. (1);
   2. cele din cadrul rafinăriilor care utilizează independent sau împreună cu alți combustibili, pentru consum propriu, gaze cu putere calorică redusă, rezultate din gazeificarea reziduurilor de rafinare sau a reziduurilor de distilare şi conversie de la rafinarea țițeiului brut;
   3. cele cărora li se aplică prevederile art. 54;
6. Instalațiile de ardere incluse în planul de tranziție sunt exceptate de la respectarea valorilor-limită de emisie prevăzute la art. 47 alin. (3) pentru poluanții care fac obiectul acestui plan sau, după caz, a ratelor de desulfurare prevăzute la art. 50.
7. Pe perioada derulării planului de tranziție se mențin valorile-limită de emisie pentru dioxid de sulf, oxizi de azot şi pulberi, aplicabile la data intrării în vigoare a prezentei legi, prevăzute în autorizațiile de mediu emise pentru instalațiile de ardere.
8. Instalațiile de ardere cu o putere termică nominală totală mai mare de 500 MW care utilizează combustibili solizi, cărora li s-a acordat autorizație de mediu până la intrarea în vigoare a prezentei legi, respectă valorile-limită de emisie pentru oxizi de azot prevăzute în anexa nr.10.
9. Pentru fiecare poluant, planul național de tranziție stabilește un plafon reprezentat de totalul maxim anual al emisiilor provenite de la toate instalațiile de ardere incluse în acest plan, luând în considerare, pentru fiecare dintre acestea, următoarele:
   1. puterea termică nominală totală la data de intrare în vigoare a prezentei legi;
   2. numărul anual efectiv de ore de funcționare;
   3. consumul anual de combustibil.
10. Pentru toate instalațiile de ardere incluse în planul de tranziție se calculează o medie a emisiilor pentru perioada 2 ani.
11. Plafonul pentru primul an de implementare a panului de tranziții este calculat pe baza valorilor-limită de emisie relevante prevăzute în anexa nr. 10 partea 1 sau după caz, pe baza ratelor de desulfurare prevăzute în anexa nr. 10 partea 5.
12. În cazul turbinelor cu gaz, pentru calculul plafoanelor se utilizează valorile-limită de emisie pentru oxizi de azot prevăzute în anexa nr.10.
13. În situația în care o instalație inclusă în planul de tranziție își încetează activitatea sau nu se mai încadrează în domeniul de aplicare a prevederilor prezentului capitol, este interzisă o creștere a emisiilor anuale totale, prin redistribuire la celelalte instalații care fac, în continuare, obiectul planului național de tranziție.
14. Planul de tranziție conține măsuri privind monitorizarea şi raportarea, respectând măsurile de punere în aplicare, precum şi măsurile prevăzute pentru fiecare instalație, în ceea ce privește asigurarea respectării la termenele stabilite a valorilor-limită de emisie aplicabile după data de intrare in vigoare a prezentei legi.

## Articolul 52. Derogarea pentru durata de viață limitată

(1) În perioada de implementarea a Planului de tranziție, instalațiile de ardere pot fi scutite de respectarea valorilor limită de emisie prevăzute la art. 47 alin. (2) și a ratelor de desulfurare prevăzute la art.50, după caz, precum și de obligația includerii acestora în planul de tranziție menționat la art.51, dacă sunt îndeplinite următoarele condiții:

(a) operatorul instalației de ardere se angajează, printr-o declarație scrisă transmisă Agenției de Mediu până la data stabilită prin ordinul de aprobarea a Planului de tranziție, să nu mențină în funcțiune instalația mai mult de 17 500 de ore de funcționare începând cu perioada implementării Planului de tranziție;

(b) operatorul transmite anual Agenției de Mediu Raportul privind evidență numărului de ore de funcționare înregistrate începând cu data stabilită în ordinul de aprobarea a Planului de tranziție;

(c) valorile limită de emisie pentru dioxid de sulf, oxizi de azot și pulberi, prevăzute în autorizația acordată instalației de ardere, eliberate până la intrarea în vigoare a prezentei legi, rămân valabile până la sfârșitul duratei operaționale a instalației de ardere. Instalațiile de ardere cu o putere termică instalată totală de peste 500 MW care utilizează combustibili solizi, cărora li s-a acordat autorizația până la intrarea în vigoare a prezentei legi respectă valorile limită de emisie pentru oxizi de azot prevăzute în anexa nr. 10 .

(3) Pentru instalațiile de ardere care, până la intrarea în vigoare a prezentei legi, face parte dintr-un sistem izolat mic și produce, la data respectivă, cel puţin 35 % din energia electrică furnizată în cadrul rețelei în cauză și care, din cauza caracteristicilor sale tehnice, nu este în măsură să respecte valorile limită de emisie prevăzute la arti. 43 alin.(3), numărul de ore de funcționare prevăzut la alin. (1) lit. (a) din prezentul articol este de 18 000, în perioada de implementare a Planului de tranziție.

(4) Pentru instalațiile de ardere cu o putere termică instalată totală de peste 1 500 MW care a fost pusă în funcțiune înainte de intrarea în vigoare a prezentei legi și care utilizează combustibili solizi indigeni cu o putere calorifică netă de cel mult 5 800 kJ/kg, cu o umiditate mai mare de 45 % în greutate, cu un conținut combinat de umiditate și cenușă mai mare de 60 % în greutate și cu un conținut de oxid de calciu în cenușă mai mare de 10 %, numărul de ore de funcționare prevăzut la alin. (1) lit. a) este de 32 000.

## Articolul 53. Sisteme izolate mici

1. Instalațiile de ardere care până la intrarea legii în vigoare făceau parte din sisteme izolate mici pot fi exceptate de la respectarea valorilor-limită de emisie prevăzute la art. 47 alin. (3) şi (4) şi a ratelor de desulfurare prevăzute la art. 50, după caz.
2. Până la data de (max. 24. luni de la intrarea în vigoare a prezzentei legi) se aplică ELA prevăzute în autorizațiile acestor instalații de ardere, stabilite în temeiul reglementărilor în vigoare, la data emiterii respectivelor autorizații.
3. Instalațiile de ardere cu o putere termică nominală totală de peste 500 MW care utilizează combustibili solizi, cărora li sa acordat prima autorizație până la intrarea legii în vigoare, respectă valorile limită de emisie pentru oxizi de azot prevăzute în anexa nr.10

## Articolul 54. Centralele termice de cartier

1. Până la data (max. 24. luni de la intrarea în vigoare a prezzentei legi), o instalație de ardere poate fi exceptată de la respectarea valorilor limită de emisie menționate la art. 47 alin. (3) și a ratelor de desulfurare menționate la art.50, dacă sunt îndeplinite următoarele condiții:
2. puterea termică instalată totală a instalației de ardere nu este mai mare de 200 MW;
3. instalației i s-a acordat prima autorizație până la intrarea legii în vigoare sau operatorul instalației respective a prezentat o solicitare completă de autorizare înaintea acestei date, cu condiția ca instalația să fi fost pusă în funcțiune cel târziu la data intrarii legii în vigoare;
4. cel puțin 50 % din producția utilă de energie termică, ca medie mobilă pe o perioadă de cinci ani, este distribuită sub formă de aburi sau apă caldă unei rețele publice de încălzire urbană;
5. valorile limită de emisie pentru dioxid de sulf, oxizi de azot și pulberi prevăzute în autorizația acesteia, sunt cel puțin menținute până la expirarea perioadei de tranziție.

## Articolul 55. Stocarea geologică a dioxidului de carbon

1. Operatorii instalațiilor de ardere cu o putere electrică nominală de cel puțin 300 MW pentru care autorizația inițială de construire sau, în absența unei astfel de proceduri, autorizația de mediu, evalueză îndeplinirea următoarelor condiții:
2. sunt disponibile situri de stocare adecvate;
3. echipamentele de transport sunt fezabile din punct de vedere tehnic şi economic;
4. adaptarea ulterioară în vederea captării de dioxid de carbon este fezabilă din punct de vedere tehnic şi economic.
5. În cazul în care condițiile prevăzute la alin. (1) sunt îndeplinite, Agenția de Mediu impune operatorului să asigure un spațiu adecvat pe amplasamentul instalației, suficient pentru echipamentul necesar captării şi comprimării dioxidului de carbon.
6. Agenția de mediu stabilește dacă sunt îndeplinite condițiile, pe baza evaluării menționate la alin. (1) şi pe baza altor informații disponibile, îndeosebi în ceea ce privește protecția mediului şi sănătatea publică.

## Articolul 56. Funcționarea necorespunzătoare sau defecţiuni în funcționarea echipamentului de reducere a emisiilor

1. Autorizația integrată de mediu pentru instalații de ardere prevede condițiile cu privire la funcționarea necorespunzătoare sau defecțiuni în funcționarea echipamentelor de reducere a emisiilor.
2. În cazul unei funcționări necorespunzătoare sau defecțiuni în funcționarea echipamentelor de depoluare, care nu permite reluarea funcționării în condiții normale în termen de 24 de ore, Agenția de Mediu solicită operatorului fie să redusă sau să oprească funcționarea instalației de ardere, să exploateze instalația folosind combustibili puțin poluanți.
3. Operatorii în termen de 48 de ore de la momentul funcționării necorespunzătoare sau al defectării echipamentelor de depoluare, informează, în scris, Agenția de Mediu.
4. Durata cumulată a perioadelor în care instalația funcționează fără echipament corespunzător de reducere a emisiilor nu poate depăși 120 de ore pe parcursul oricărei perioade de 12 luni.
5. Fără a aduce atingere standardelor de calitate a mediului, Agenția de Mediu acordă derogări de la termenele-limită prevăzute la alin. (2) şi (4), numai în următoarele cazuri:
   1. există o nevoie stringentă de a menține alimentarea cu energie;
   2. instalația de ardere al cărei echipament de depoluare funcționează necorespunzător sau al cărei echipament de depoluare este defect ar fi înlocuită pe o perioadă limitată de timp de o altă instalație, fapt care ar conduce la o creștere totală a emisiilor.

## Articolul 57. Instalații de ardere cu combustibil multiplu

1. Pentru instalațiile de ardere cu combustibil multiplu, care utilizează simultan două sau mai multe tipuri de combustibil, Agenția de Mediu stabilește valorile limită de emisie respectând etapele:
2. adoptă valorii limită de emisie relevante pentru fiecare combustibil și poluant în parte, în funcție de puterea termică instalată totală a întregii instalații de ardere, în conformitate cu anexa nr. 10;
3. determină valorilor limită de emisie ponderate la combustibil, care sunt obținute prin înmulțirea valorii limită individuale de emisie menționate la lit.a) cu puterea termică pentru fiecare combustibil în parte și împărțirea rezultatului înmulțirii la suma puterilor termice ale tuturor combustibililor;
4. agregarea valorilor limită de emisie ponderate la combustibil.
5. Pentru instalațiile de ardere cu combustibil multiplu prevăzute la art. 47 alin. (3) care utilizează reziduurile de distilare şi conversie de la rafinarea țițeiului brut pentru propriul consum, independent sau împreună cu alți combustibili, după caz, în locul valorilor-limită de emisie stabilite potrivit prevederilor alin. (1) se aplică valori-limită de emisie stabilite astfel:
6. dacă în cursul funcționării instalației de ardere proporția combustibilului determinant în raport cu suma puterilor termice produse de toți combustibilii este mai mare sau egală cu 50 %, valoarea limită de emisie prevăzută în anexa nr. 10 partea 1 pentru combustibilul determinant;
7. dacă proporția combustibilului determinant în raport cu suma puterilor termice produse de toți combustibilii este mai mică de 50 %, valoarea limită de emisie determinată în conformitate cu următoarele etape:
8. se iau valorile limită de emisie prevăzute în anexa  nr.10 pentru fiecare combustibil utilizat, corespunzătoare puterii termice instalate totale a instalației de ardere;
9. se calculează valoarea limită de emisie a combustibilului determinant prin înmulțirea cu doi a valorii limită de emisie stabilită pentru combustibilul respectiv în conformitate cu punctul (1) și prin scăderea din acest produs a valorii limită de emisie a combustibilului utilizat cu cea mai scăzută valoare limită de emisie, astfel cum s-a stabilit în anexa nr.10, corespunzătoare puterii termice instalate totale a instalației de ardere;
10. se determină valorile limită de emisie ponderate ale combustibilului pentru fiecare combustibil utilizat, prin înmulțirea valorii limită de emisie determinate la punctele 1. și  2. cu puterea termică a combustibilului în cauză și prin împărțirea produsului respectivei înmulțiri la suma puterilor termice produse de toți combustibilii;
11. se agregă valorile limită de emisie ponderate ale combustibililor determinate la punctul 3.
12. În cazul instalaţiilor de ardere cu combustibil multiplu care utilizează reziduurile de distilare și conversie de la rafinarea țițeiului brut pentru propriul consum, independent sau împreună cu alți combustibili, valorile limită de emisie medii pentru dioxid de sulf prevăzute în anexa nr.10 pot fi aplicate în locul valorilor limită de emisie stabilite în conformitate cu alin. (1) sau (2) din prezentul articol.

# Capitolul VII

# DISPOZIŢII SPECIALE PRIVIND INSTALAŢIILE DE INCINERARE A DEȘEURILOR I INSTALAŢIILE DE COINCINERARE A DEȘEURILOR

## Articolul 58. Domeniul de aplicare

1. Prezentul capitol se aplică instalațiilor de incinerare a deșeurilor și instalațiilor de coincinerare a deșeurilor care incinerează sau coincinerează deșeuri solide sau lichide.
2. Prezentul capitol nu se aplică instalațiilor de gazeificare sau piroliză, dacă gazele rezultate în urma acestui tratament termic al deșeurilor sunt purificate în asemenea măsură încât nu mai constituie deșeuri înainte de incinerare și nu mai pot genera emisii mai ridicate decât cele care rezultă din arderea gazului natural.
3. În sensul prezentului capitol, instalațiile de incinerare a deșeurilor și instalațiile de coincinerare a deșeurilor includ toate liniile de incinerare sau de coincinerare, instalațiile de recepție, de stocare și de tratare prealabilă a deșeurilor existente pe amplasament; sistemele de alimentare cu deșeuri, combustibil și aer; cazanele; instalațiile de tratare a gazelor reziduale; instalaţiile de tratare sau de stocare pe amplasament a reziduurilor și a apelor uzate; coșurile de fum; aparatele și sistemele de comandă a operaţiuni­ lor de incinerare sau coincinerare, de înregistrare și monitorizare a condiţiilor de incinerare sau coincinerare.
4. Dacă pentru tratamentul termic al deșeurilor se aplică alte procese decât oxidarea, cum ar fi piroliza, gazeificarea sau procesul cu plasmă, instalația de incinerare a deșeurilor sau instalația de coincinerare a deșeurilor include atât procesul de tratament termic, cât și procesul de incinerare ulterior.
5. În cazul în care coincinerarea deșeurilor are loc astfel încât obiectivul esențial al instalației nu este producerea de energie sau de produse materiale, ci mai degrabă aplicarea tratarea termică a deșeurilor, instalația trebuie considerată ca o instalație de incinerare a deșeurilor.
6. Acest capitol nu se aplică instalațiilor în care se procesează exclusiv următoarele deșeuri:
7. deșeurile enumerate la art. 3 noțiunea ”Biomasă” litera (b);
8. deșeurile radioactive;
9. carcasele de animale prevăzute de *Legea nr. 129 / 2019 privind subprodusele de origine animală şi produsele derivate care nu sunt destinate consumului uman*;
10. deșeurile rezultate din prospectarea și exploatarea resurselor de petrol și gaz provenind de la instalațiile maritime și incinerate la bordul acestora;
11. instalații experimentale de cercetare, de dezvoltare și de testare vizând ameliorarea procesului de incinerare și care procesează mai puțin de 50 de tone de deșeuri pe an.

## Articolul 59. Solicitarea de autorizare

1. Fără a aduce atingere art. 16, cererea de eliberare a autorizației integrate de mediu pentru o instalație de incinerare / coincinerare a deșeurilor și dosarul tehnic conține o descriere a măsurilor care pot garanta că sunt îndeplinite următoarele cerințe:
2. instalația este concepută și echipată și va fi menținută și exploatată astfel încât să fie respectate cerințele din acest capitol, ținând seama de categoriile de deșeuri incinerate sau coincinerate;
3. căldura rezultată prin incinerare și coincinerare se valorifică, atunci când este posibil, prin generare de căldură, abur sau electricitate;
4. reziduurile produse vor fi cât mai reduse și mai puțin nocive posibil și, după caz, reciclate;
5. eliminarea reziduurilor a căror generare nu poate fi evitată sau redusă sau care nu pot fi reciclate se va realiza cu respectarea *Legii nr.209/2016 privind deșeurile*.

## Articolul 60. Condițiile de autorizare

1. Autorizația include următoarele:
2. listă a tuturor tipurilor de deșeuri care pot fi tratate utilizând, dacă este posibil, cel puțin tipurile de deșeuri prevăzute în lista deșeurilor stabilită prin *Legea 209/2016 privind deșeurile* și cuprinzând, după caz, informații privind cantitatea de deșeuri din fiecare tip;
3. capacitatea totală de incinerare sau de coincinerare a instalației;
4. valorile limită de emisie în aer și în apă;
5. cerințele privind pH-ul, temperatura și debitul evacuărilor de ape uzate;
6. procedurile și frecvențele de prelevare de probe și măsurare care trebuie utilizate pentru a respecta condițiile stabilite pentru monitorizarea emisiilor;
7. durata maximă admisibilă a opririlor, dereglărilor sau deficiențelor tehnice inevitabile ale sistemelor de epurare sau de măsurare în timpul cărora emisiile în atmosferă și evacuările de ape uzate pot depăși valorile limită de emisie prevăzute.
8. Autorizația integrată de mediu acordată pentru o instalație de incinerare sau de coincinerare a deșeurilor care utilizează deșeuri periculoase include suplimentar următoarele:
9. listă a cantităților de deșeuri periculoase din diferitele categorii care pot fi tratate;
10. pentru aceste deșeuri periculoase, debitul masic minim și maxim, valorile calorifice minime și maxime și conținutul maxim de policlorobifenili, pentaclorofenol, clor, fluor, sulf, metale grele și alte substanțe poluante.
11. Agenția de Mediu reexaminează periodic și actualizează, după caz, condițiile de autorizare, conform art. 35.

## Articolul 61. Controlul emisiilor

1. Gazele reziduale provenind de la instalațiile de incinerare sau de coincinerare a deșeurilor se evacuează în mod controlat, printr-un coș de fum a cărui înălțime este calculată astfel încât să protejeze sănătatea umană și mediul.
2. Emisiile în aer provenind de la instalațiile de incinerare sau de coincinerare a deșeurilor nu pot depăși valorile limită de emisie prevăzute de *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*
3. În cazul în care într-o instalație de coincinerare a deșeurilor mai mult de 40 % din degajările de căldură produsă provin de la deșeuri periculoase sau dacă instalația coincinerează deșeuri municipale în amestec netratate, se aplică valorile limită de emisie stabilite în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*.
4. Evacuarea în mediul acvatic a apelor uzate rezultate din epurarea gazelor reziduale se limitează în măsura posibilului, iar concentrațiile de substanțe poluante nu depășesc valorile limită de emisie stabilite în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*
5. Valorile limită de emisie se aplică în punctul în care apele uzate provenite din epurarea gazelor reziduale sunt evacuate din instalația de incinerare sau de coincinerare a deșeurilor.
6. În cazul în care apele uzate provenite din epurarea gazelor reziduale sunt tratate în afara instalației de incinerare sau de coincinerare a deșeurilor, într-o instalație de tratare destinată exclusiv epurării acestui tip de ape uzate, valorile limită de emisie prevăzute în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.* se aplicate în punctul în care apele uzate ies din instalația de tratare.
7. În cazul în care apele uzate provenite din epurarea gazelor reziduale sunt tratate împreună cu alte surse de ape uzate, pe amplasamentul instalației sau în afara acestuia, operatorul trebuie să efectueze calculele corespunzătoare de bilanţ masic, utilizând rezultatele măsurătorilor prevăzute în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*, pentru a determina care sunt nivelurile de emisie care, în punctul de deversare finală a apelor uzate, pot fi atribuite apelor uzate provenite din epurarea gazelor reziduale.
8. În nici un caz nu se efectuează o diluare a apelor uzate pentru respectarea valorilor limită de emisie indicate în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*
9. Amplasamentele instalațiilor de incinerare sau de coincinerare a deșeurilor, inclusiv zonele asociate de stocare a deșeurilor, trebuie concepute și exploatate astfel încât să prevină deversările neautorizate și accidentale de orice substanțe poluante în sol, în apele de suprafață și în apele subterane.
10. Instalației de incinerare sau de coincinerare a deșeurilor sunt dotate cu colector pentru apa de ploaie contaminată care se scurge pe amplasamentul instalației de incinerare sau de coincinerare a deșeurilor, precum și pentru apa contaminată provenită din scurgeri sau din măsurile de intervenții contra incendiilor. Colectorul are o capacitatea de stocare suficientă pentru ca aceste ape să fie analizate și tratate, dacă este nevoie, înainte de deversare.
11. Fără a aduce atingere art. 63 alin. (4) litera (c), instalația de incinerare sau de coincinerare a deșeurilor, sau cuptoarele individuale care compun o instalație de incinerare a deșeurilor sau de coincinerare a deșeurilor nu pot să continue să incinereze deșeuri pe o perioadă mai mare de 4 (patru) ore fără întrerupere în cazul depășirii valorilor limită de emisie.
12. Durata cumulată de funcționare pe an în asemenea condiții este mai mică de 60 (șaizeci) de ore.
13. Durata prevăzută la alin. (12) se aplică cuptoarelor care sunt conectate la un singur sistem de epurare a gazelor reziduale.
14. Fără a aduce atingere art. 49, în cazul unei funcționări necorespunzătoare sau defecțiuni, operatorul reduce sau întrerupe funcționarea instalației cât mai repede posibil, pentru o perioadă până când este posibilă repunerea în funcțiune normală.
15. Valorile limită de emisie în aer și în apă se consideră respectate dacă sunt îndeplinite condițiile prevăzute în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*

## Articolul 62. Monitorizarea emisiilor

1. Agenția de Mediu se asigură că monitorizarea emisiilor se desfășoară în conformitate cu prevederile *Regulamentului privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern.*
2. Instalarea și funcționarea sistemelor automatizate de măsurare sunt supuse anual unui control și unor teste de verificare conform dispozițiilor din *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern*.
3. Agenția de Mediu stabilește localizarea punctelor de prelevare a probelor sau de măsurare în care trebuie monitorizate emisiile.
4. Toate rezultatele monitorizării sunt înregistrate, procesate și prezentate Agenției de Mediu.
5. Agenției de Mediu verifică respectarea condițiile de funcționare și valorile limită de emisie incluse în autorizație.

## Articolul 63. Condiții de funcționare

1. Instalațiile de incinerare a deșeurilor se exploatează astfel încât să se atingă un nivel de incinerare la care conținutul de carbon organic total al zgurii și al cenușii să fie mai mic de 3 % din greutatea în stare uscată a acestora sau la care pierderea lor la aprindere să fie mai mică de 5 % din greutatea în stare uscată a acestora. Tehnici de pretratare a deșeurilor se utilizează, după caz.
2. Instalațiile de incinerare a deșeurilor sunt concepute, echipate, construite și exploatate astfel încât, chiar în condițiile cele mai nefavorabile, după ultima admisie de aer de combustie, gazele rezultate din incinerarea deșeurilor să fie aduse, în mod controlat și omogen, la o temperatură de cel puțin 850 °C, timp de cel puțin două secunde.
3. Instalațiile de coincinerare a deșeurilor sunt concepute, echipate, construite și exploatate astfel încât, chiar în condiţiile cele mai nefavorabile, gazele rezultate din coincinerarea deșeurilor să fie aduse, în mod controlat și omogen, la o temperatură de cel puțin 850 °C, timp de cel puțin două secunde.
4. Dacă sunt incinerate sau coincinerate deșeuri periculoase, având un conținut de substanțe organice halogenate, exprimat în clor, mai mare de 1 %, temperatura necesară conformării cu alin. (2) și (3) este de cel puțin 1100 °C.
5. În instalațiile de incinerare a deșeurilor, temperaturile prevăzute la alin. (2) și (3) se măsoiară în apropierea peretelui intern al camerei de combustie. Agenția de Mediu poate autoriza efectuarea măsurătorilor într-un alt punct reprezentativ al camerei de combustie.
6. Fiecare cameră de combustie a unei instalații de incinerare a deșeurilor este echipată cu cel puțin un arzător auxiliar. Acest arzător se pornește automat când temperatura gazelor de combustie scade mai jos de temperatura prevăzută la alin. (2) după ultima admisie de aer de combustie. Aceste arzătoare sunt, de asemenea, utilizate și în fazele de pornire și de oprire cu scopul de a asigura în permanență temperaturile respective în timpul fazelor menționate și, de asemenea, în perioada în care deșeurile nearse se află în camera de combustie.
7. Arzătoarele auxiliare nu pot fi alimentate cu combustibili care ar putea genera emisii mai mari decât cele care ar rezulta în urma arderii benzinei definite în *Regulamentul privind reducerea conținutului de sulf din anumiți combustibili lichizi, aprobat prin Hotărâre de Guvern nr. 414  din  08.04.2016*, a gazului lichid sau a gazelor naturale.
8. Instalațiile de incinerare și de coincinerare a deșeurilor utilizează sisteme automate care împiedică alimentarea cu deșeuri în următoarele situații:
9. în timpul fazei de pornire, până când este atinsă temperatura prevăzută la alin. (2) sau temperatura stabilită în conformitate cu art. 82 alin. (1);
10. de fiecare dată când nu se menține temperatura prevăzută la alin. (2) sau temperatura stabilită în conformitate cu art. 82 alin.(1);
11. de fiecare dată când măsurătorile continue arată că una dintre valorile limită de emisie este depășită din cauza unor dereglări sau deficiențe ale sistemelor de epurare a gazelor reziduale.
12. Căldura produsă de instalațiile de incinerare sau de coincinerare a deșeurilor este valorificată în măsura posibilului.
13. Deșeurile provenite din activitățile medicale cu riscuri de infectare trebuie introduse direct în cuptor, fără a fi amestecate în prealabil cu alte categorii de deșeuri și fără a fi manipulate în mod direct.
14. Operatorul se asigură că instalația de incinerare sau de coincinerare a deșeurilor este exploatată și verificată de către o persoană fizică / specialist de mediu (art.12) având competența necesară pentru acest tip de activitate.

## Articolul 64. Autorizația de modificare a condițiilor de funcționare

1. Autoritatea competentă poate autoriza condiții diferite de cele prevăzute la art. 63 alin. (1), (2) și (3) și, în ceea ce privește temperatura prevăzute în alin. (4) și înscrise în autorizația integrată de mediu pentru anumite categorii de deșeuri sau pentru anumite tratamente termice, cu condiția respectării celorlalte cerințe ale prezentului capitol.
2. În cazul instalațiilor de incinerare a deșeurilor, schimbarea condițiilor de funcționare nu poate cauza o producție mai mare de reziduuri sau o producție de reziduuri cu conținut mai mare de substanțe organice poluante decât reziduurile care ar fi fost obținute în condițiile prevăzute la art.63 alin. (1), (2) și (3).
3. Emisiile de carbon organic total și monoxid de carbon ale instalațiilor de coincinerare a deșeurilor, pentru care s-a emis o autorizație de modificare a condițiilor de funcționare în conformitate cu alin. (1), respectă, de asemenea valorile limită de emisie stabilite în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern*.
4. Emisiile de carbon organic total provenind de la cazanele pentru scoarță utilizate în industria celulozei pentru hârtie și a hârtiei, care coincinerează deșeuri la locul producerii acestora, aflate în activitate și pentru care a fost acordată o autorizație înainte de intrarea în vigoare a prezentei legi și care sunt autorizate să își modifice condițiile de funcționare în conformitate cu alin. (1) respectă de asemenea cel puțin valorile limită de emisie stabilite în *Regulamentul privind instalațiile de incinerare a deșeurilor și instalațiile de coincinerare a deșeurilor, aprobat prin Hotărâre de Guvern*.

## Articolul 65. Livrarea și recepția deșeurilor

1. Operatorul instalației de incinerare sau de coincinerare a deșeurilor ia toate măsurile de precauție necesare privind livrarea și recepția deșeurilor pentru a preveni sau a limita pe cât posibil poluarea aerului, a solului, a apelor de suprafață și a apelor subterane, precum și alte efecte negative asupra mediului, mirosurile, zgomotul și riscurile directe pentru sănătatea umană.
2. Operatorul determină masa fiecărui tip de deșeuri, dacă este posibil conform clasificării din lista deșeurilor stabilită prin *Legea 209/2016 privind deșeurile*, înainte să accepte recepția deșeurilor în instalația de incinerare sau de coincinerare a deșeurilor.
3. Înainte ca deșeurile periculoase să poată fi acceptate într-o instalație de incinerare de coincinerare a deșeurilor, operatorul trebuie să colecteze informațiile disponibile privind deșeurile pentru a verifica conformitatea cu condițiile de autorizare precizate la art. 60 alin. (2).
4. Aceste informații cuprind următoarele:
5. toate informațiile administrative privind procesul de generare, conținute în documentele prevăzute la alin. (4) litera (a);
6. compoziția fizică și, în măsura posibilului, compoziția chimică a deșeurilor, precum și toate celelalte informații care permit să se aprecieze dacă sunt adecvate pentru procesul de incinerare prevăzut;
7. caracteristicile periculoase ale deșeurilor, substanțele cu care ele nu pot fi amestecate și măsurile de precauție ce trebuie luate în momentul manipulării lor.
8. Înainte ca deșeurile periculoase să poată fi acceptate într-o instalație de incinerare sau de coincinerare a deșeurilor, operatorul efectuează cel puțin următoarele proceduri:
9. verificarea documentelor impuse de dispozițiile *Legii nr. 209/2016 privind deșeurile* și, după caz, de dispozițiile *Regulamentului privind transferurile de deșeuri*, precum și de legislația privind transportul de mărfuri periculoase;
10. prelevarea de probe reprezentative, în măsura în care este posibil și, dacă este adecvat, înainte de descărcare, pentru a verifica, prin efectuarea de controale, conformitatea cu informațiile prevăzute la alin. (3) și pentru a permite Agenției de Mediu să determine natura deșeurilor tratate.
11. Probele menționate la litera (b) se păstrează cel puțin o lună după incinerarea sau coincinerarea deșeurilor în cauză.
12. Ministerul Agriculturii, Dezvoltării Regionale și Mediului poate acorda derogări de la alin. (2), (3) și (4) pentru instalațiile de incinerare sau de coincinerare a deșeurilor care fac parte dintr-o instalație menționată la anexa nr.1 și care incinerează sau coincinerează numai deșeuri produse în cadrul instalației respective.

## Articolul 66. Reziduuri

1. În sensul prezentului capitol, „reziduu” înseamnă orice deșeu lichid sau solid care este generat de o instalație de incinerare a deșeurilor sau de o instalație de coincinerare a deșeurilor.
2. Cantitatea și nocivitatea reziduurilor se reduc la minimum. Reziduurile se reciclează, după caz, direct în instalație sau în exterior.
3. Transportul și depozitarea intermediară ale reziduurilor uscate, sub formă de pulberi, se efectuează astfel încât să se evite dispersarea reziduurilor respective în mediu.
4. Înaintea stabilirii modurilor de eliminare sau de reciclare a reziduurilor, se efectuează teste corespunzătoare pentru a determina caracteristicile fizice și chimice, precum și potențialul de poluare al reziduurilor. Testele respective se efectuează asupra fracțiunii solubile totale și fracțiunii solubile de metale grele.

## Articolul 67. Modificare substanțială instalații de incinerare sau de coincinerare a deșeurilor

1. Este considerată modificare substanțială o modificare survenită în exploatarea unei instalații de incinerare sau de coincinerare a deșeurilor care tratează numai deșeuri nepericuloase în cadrul unei instalații care face obiectul anexei nr.1 și care implică incinerarea sau coincinerarea de deșeuri periculoase.

## Articolul 68. Rapoarte și informarea publicului cu privire la instalațiile de incinerare a deșeurilor și instalațiile de coincinerare a deșeurilor

1. Fără a aduce atingere art.43, solicitările de autorizații noi pentru instalații de incinerare și de coincinerare a deșeurilor sunt puse la dispoziția publicului, cu suficient timp înainte, într-unul sau mai multe locuri, pentru ca publicul să poată face observații cu privire la aceste solicitări înainte ca Agenția de Mediu să ia o decizie. Decizia respectivă, însoțită de cel puțin un exemplar al autorizației, și fiecare actualizare ulterioară se pun de asemenea la dispoziția publicului.
2. Pentru instalațiile de incinerare sau de coincinerare a deșeurilor a căror capacitate nominală este mai mare sau egală cu (2) două tone pe oră, Agenția de Mediu pune la dispoziția publicului informații privind funcționarea și monitorizarea instalației și prezintă derularea procesului de incinerare sau de coincinerare, precum și nivelul emisiilor în aer și în apă comparativ cu valorile limită de emisie.
3. Autoritatea competentă întocmește lista instalațiilor de incinerare de coincinerare a deșeurilor a căror capacitate nominală este mai mică de (2) două tone pe oră și o pune la dispoziția publicului.

# Capitolul VIII

# DISPOZIŢII SPECIALE APLICABILE INSTALAŢIILOR ȘI ACTIVITĂŢILOR CARE UTILIZEAZĂ SOLVENŢI ORGANICI

## Articolul 69.  Domeniul de aplicare

1. Prezentul capitol este aplicabil activităților enumerate *în* *Regulamentul privind instalațiile și activitățile care utilizează solvenți organice, aprobat prin Hotărâre de Guvern* și care ating, după caz, pragurile de consum.

## Articolul 70. Înlocuirea substanțelor periculoase

1. Substanțele sau amestecurile cărora le sunt atribuite sau pe care trebuie aplicate frazele de pericol H340, H350, H350i, H360D sau H360F din cauza conținutului lor în compuși organici volatili fiind clasificate ca substanțe cancerigene, mutagene sau toxice pentru reproducere în conformitate cu Regulamentul privind clasificarea, etichetarea şi ambalarea substanțelor şi a amestecurilor, sunt înlocuite, în măsura în care este posibil, cu substanțe sau amestecuri mai puțin nocive în termenul cel mai scurt cu putință.

## Articolul 71. Controlul emisiilor, monitorizarea emisiilor şi respectarea valorilor-limită de emisie şi rapoarte privind conformarea

1. Operatorul aplică măsurile necesare prin care să se asigure că instalația este conformă cu una dintre următoarele condiții:
   1. emisiile de compuși organici volatili din instalație respectă valorile-limită de emisie în gazele reziduale şi valorile limită pentru emisiile fugitive sau valorile-limită pentru emisiile totale, precum şi celelalte cerințe prevăzute în *Regulamentul privind instalațiile și activitățile care utilizează solvenți organice, aprobat prin Hotărâre de Guvern.*
   2. aplică o schemă de reducere a emisiilor de compuși organici volatili prevăzută în *Regulamentul privind instalațiile și activitățile care utilizează solvenți organice, aprobat prin Hotărâre de Guvern* care în consecință să atingă o reducere a emisiilor echivalentă cu cea pe care ar realiza-o aplicând valorile-limită de emisie menționate la lit. a).
2. Agenția de Mediu, permite ca emisiile instalației să depășească acea valoare-limită de emisie prevăzută la alin. (1) lit.a), cu condiția asigurării сă nici un risc semnificativ pentru sănătatea umană sau pentru mediu nu se anticipează și operatorul demonstrează că instalația nu poate, din punct de vedere tehnic şi economic, să respecte valoarea-limită pentru emisiile fugitive și că se recurge la cele mai bune tehnici disponibile.
3. Acordarea excepției prevăzute la alin. (2) se aplică pe baza avizului emis de Agenția Națională pentru Sănătate Publică~~.~~
4. Pentru activitățile de acoperire prevăzute în *Regulamentul privind instalațiile și activitățile care utilizează solvenți organice, aprobat prin Hotărâre de Guvern*, care nu pot fi efectuate în condiții controlate, Agenția de Mediu permite ca emisiile din instalație să nu respecte cerințele prevăzute la alin. (1), în situația în care operatorul demonstrează autorității competente că o astfel de conformare nu este viabilă din punct de vedere tehnic şi economic şi că sunt aplicate cele mai bune tehnici disponibile.
5. Emisiile de compuși organici volatili cărora le sunt atribuite sau care se încadrează în frazele de pericol H340, H350, H350i, H360D ori H360F sau emisiile de compuși organici volatili halogenați cărora le sunt atribuite sau care se încadrează în frazele de pericol H341 ori H351 sunt verificate în condiții controlate, în măsura în care acest lucru este fezabil din punct de vedere tehnic şi economic, cu scopul de a proteja sănătatea publică şi mediul şi nu trebuie să depășească valorile-limită de emisie relevante prevăzute în *Regulamentul privind instalațiile și activitățile care utilizează solvenți organice, aprobat prin Hotărâre de Guvern*.
6. Instalațiile în care se desfășoară două sau mai multe activități, fiecare depășind pragurile fixate în *Regulamentul privind instalațiile și activitățile care utilizează solvenți organice, aprobat prin Hotărâre de Guvern*:
   1. pentru substanțele indicate la alin.(5), se respectă cerințele de la alineatul respectiv pentru fiecare activitate în parte;
   2. pentru celelalte substanțe, se respectă cerințele de la alin. (1) pentru fiecare activitate în parte sau ating un nivel al emisiilor totale de compuși organici volatili aflat sub nivelul care ar fi fost atins prin aplicarea punctului anterior.
7. În cursul operațiunilor de pornire și oprire trebuie luate toate măsurile de precauție corespunzătoare pentru a reduce la minim emisiile de compuși organici volatili.

## Articolul 72.  Monitorizarea emisiilor și raportarea privind conformarea

1. Măsurarea emisiilor se desfășoară în conformitate cu *Regulamentul privind instalațiile și activitățile care utilizează solvenți organice, aprobat prin Hotărâre de Guvern*
2. Operatorul furnizează Agenției de Mediu o dată pe an sau/şi la cerere, date care să îi permită acesteia să verifice conformarea cu următoarele condiții, după caz:
   1. valorile-limită de emisie în gazele reziduale, valorile-limită pentru emisiile fugitive şi valorile-limită pentru emisiile totale ale compușilor organici volatili;
   2. cerințele specificate în schema de reducere a emisiilor de compuși organici volatili;
   3. derogările acordate potrivit prezentei legi.
3. Valorile limită de emisie pentru gazele reziduale se consideră respectate în cazul în care sunt îndeplinite condițiile prevăzute de *Regulamentul privind instalațiile și activitățile care utilizează solvenți organice, aprobat prin Hotărâre de Guvern.*

## Articolul 73. Modificări substanțiale ale instalațiilor existente

1. O modificare a masei maxime, exprimată în medie pe zi, de solvenți organici utilizați într-o instalație existentă, atunci când aceasta funcționează în alte condiții decât cele privind operațiunile de pornire, oprire și de întreținere a echipamentelor, este considerată modificare substanțială dacă are ca efect o creștere a emisiei de compuși organici volatili de peste:
2. 25 % pentru o instalație care desfășoară activități care se situează la pragurile cele mai joase ale elementelor din tabelul prevăzut în *Regulamentul privind instalațiile și activitățile care utilizează solvenți organice, aprobat prin Hotărâre de Guvern* sau, activități care se încadrează la celelalte puncte din *Regulamentul privind instalațiile și activitățile care utilizează solvenți organice, aprobat prin Hotărâre de Guvern*, și care au un consum de solvenți mai mic de 10 tone/an;
3. 10 % pentru toate celelalte instalații.
4. În cazul în care o instalație existentă suferă o modificare substanțială sau în cazul în care o instalație intră pentru prima dată în domeniul de aplicare a prezentei legi în urma unei modificări substanțiale, acea parte a instalației care suferă o modificare substanțială este tratată fie ca o instalație nouă, fie ca o instalație existentă, cu condiția ca valoarea emisiilor totale ale întregii instalații să nu depășească valoarea care ar fi fost atinsă în cazul în care partea de instalație modificată substanțial ar fi fost tratată ca o instalație nouă.
5. În cazul unei modificări substanțiale, operatorul demonstrează Agenției de Mediu conformarea instalației cu prevederile prezentei legi.

# Capitolul IX

# DISPOZIŢII SPECIALE PRIVIND INSTALAŢIILE PRODUCĂTOARE DE DIOXID DE TITAN

## Articolul 74. Domeniul de aplicare

Prezentul capitol este aplicabil instalațiilor producătoare de dioxid de titan, așa cum sunt stabilite în *Regulamentul privind instalațiile producătoare de dioxid de titan, aprobat prin Hotărâre de Guvern*.

## Articolul 75. Interzicerea evacuării deșeurilor

1. Este interzisă evacuarea deșeurilor în orice corp de apă:
2. deșeurile solide din instalațiile producătoare de dioxid de titan;
3. soluțiile-mumă care rezultă din faza de filtrare după hidroliza soluției de sulfat de titanul provenind din instalații care utilizează procedeul sulfat, inclusiv deșeuri acide asociate cu aceste soluții-mumă, conținând, în total, mai mult de 0,5% acid sulfuric liber şi diferite metale grele şi inclusiv acele soluții-mumă care au fost diluate astfel încât proporția de acid sulfuric liber să nu depășească 0,5%;
4. deșeurile provenind din instalații care utilizează procedeul cu clor, conținând mai mult de 0,5% acid clorhidric liber şi diferite metale grele, inclusiv deșeurile care au fost diluate astfel încât proporția de acid clorhidric liber să nu depășească 0,5%;
5. sărurile de filtrare, nămolurile şi deșeurile lichide provenite de la tratarea, concentrarea sau neutralizarea - deșeurilor menționate la lit. b) şi c) şi care conțin diferite metale grele, fără a include deșeurile neutralizate, filtrate sau decantate care conțin numai urme de metale grele şi care, înainte de orice diluţie, au un pH mai mare de 5,5.

## Articolul 76. Prevenirea și controlul emisiilor în aer

1. Emisiile în, aer provenind de la instalații, nu depășesc valorile limită de emisie stabilite în *Regulamentul privind instalațiile producătoare de dioxid de titan, aprobat prin Hotărâre de Guvern*.
2. Autorizațiile integrate de mediu emise pentru instalațiile producătoare de dioxid de titan conțin inclusiv măsuri privind prevenirea emisiilor de aerosoli acizi provenite de la astfel de instalații.

## Articolul 77. Monitorizarea emisiilor de la instalațiile producătoare de dioxid de titan

1. Autorizațiile integrate de mediu emise pentru instalațiile producătoare de dioxid de titan conțin măsuri de monitorizare a emisiilor în apă și în aer
2. Monitorizarea se desfășoară în conformitate cu standardele CEN sau, în lipsa standardelor CEN, cu standardele ISO, cu standardele naționale sau cu alte standarde internaționale care garantează obținerea de date *de o calitate științifică echivalentă*.

# Capitolul X

# CONTROLUL INTEGRAT DE MEDIU

## Articolul 78. Controlul activităților care necesită autorizație

1. Controlul integrat de mediu este realizat de Inspectoratul pentru Protecția mediului în conformiate cu prevederile prezentei legi și Metodologiei privind controlul de stat asupra activităţii de întreprinzător în baza analizei riscurilor aferent domeniilor de competenţă ale Inspectoratului pentru protecţia mediului, aprobate prin *Hotărâre de Guvern nr. 963  din  03.10.2018.*
2. Activitățile pentru care au fost eliberate autorizații integrate de mediu și notificarea trebuie controlate în conformitate cu procedurile prevăzute în prevederile prezentei legi și *Legii nr.131 din 08.06.2012 privind controlul de stat al activității antreprenoriale.*
3. Controalele comune sunt realizate în baza *Legii nr. 131  din  08.06.2012 privind controlul de stat asupra activităţii de întreprinzător*.
4. Inspectoratul pentru protecția mediului participă la procedura de autorizare în conformitate cu dispozițiile prezentei legi și primește electronic o copie a autorizației integrate de mediu și documentația completă de autorizare.

## Articolul 79. Planuri de control de mediu

1. Activitățile care cad sub incidența anexelor nr.1 și nr.2 fac obiectul unui plan de control a mediului stabilit de Inspectoratul pentru Protecția Mediului la nivel național, regional sau local.
2. Planul de control de mediu include următoarele elemente:
3. evaluarea generală a aspectelor de mediu care trebuie luate în considerare;
4. zona geografică acoperită de planul de control;
5. un registru al controalelor acoperite de plan;
6. procedurile de elaborare a programelor pentru control de mediu planificat în conformitate cu art.80;
7. procedurile aplicabile controlului de mediu care nu sunt planificate în conformitate cu art.81;
8. dispoziții privind cooperarea între diverse autorități responsabile de efectuarea a controlului.

## Articolul 80. Programe pentru controlul de mediu planificat

1. Inpectoratul pentru Protecția Mediului elaborează conform planului de control de mediu, programe pentru control integrat de mediu care stabilesc frecvența vizitelor la fața locului, ținând cont de evaluarea riscurilor de mediu ale instalațiilor în cauză:
2. Activitățile care se încadrează în lista activităților din anexa nr.1 la prezenta lege sunt supuse controlului integrat de mediu anual.
3. Activitățile care se încadrează în lista activităților din anexa nr.2 la prezenta lege sunt supuse controlului integrat de mediu o dată la 3 ani.
4. Riscurile instalațiilor pentru mediu și sănătate publică se evaluează sistematic în baza istoricului conformării cu condițiile de autorizare și ținând cont de nivelurile și de tipurile de emisii, de sensibilitatea mediului local și de riscul de accidente în conformitate cu Legea *nr. 131 /2012 privind controlul de stat asupra activităţii de întreprinzător*.

## Articolul 81. Controlul de mediu neplanificat

1. Controlul inopinat de mediu se efectuează în conformitate cu *Legea nr. 131/2012 privind controlul de stat asupra activităţii de întreprinzător.*
2. Controlul de mediu inopinat se desfășoară cu scopul de a investiga, în cel mai scurt timp posibil și, dacă este cazul, înainte de acordarea, reexaminarea sau actualizarea unei autorizații, plângeri pertinente în materie de mediu, accidente industriale, incidente grave, la înregistrarea depășirilor de valori limită de emisii și cazuri grave de neconformare.
3. Dacă în urma unui control s-a constatat nerespectarea condițiilor de autorizare, se efectuează o inspecție la fața locului în termen până la șase luni de la respectiva acțiune de control.

## Articolul 82. Controlul conformității în cazul încălcării condițiilor de autorizare

1. Operatorul respectă condițiile prevăzute în autorizația integrată de mediu
2. În cazul încălcării oricăreia dintre condițiile prevăzute în autorizația integrată de mediu, operatorul:
   1. informează imediat Agenția de Mediu;
   2. ia imediat măsurile necesare pentru a restabili conformitatea, în cel mai scurt timp posibil, potrivit condițiilor din autorizația integrată de mediu/autorizația de mediu.

## Articolul 83. Măsuri de prevenire a incidentelor și de atenuare a accidentelor

1. În cazul oricărui incident sau accident care afectează mediul în mod semnificativ, Inspectoratul pentru Protecția mediului solicită operatorului să ia următoarele măsuri:
2. să informeze imediat Autoritatea publică locală și subdiviziunile teritoriale ale Inspectoratului General pentru Situații de Urgență și Agenției pentru Supraveghere Tehnică referitor la producerea accidentului sau incidentului;
3. să ia imediat măsurile pentru limitarea consecințelor asupra mediului și prevenirea altor incidente sau accidente posibile;
4. să ia orice măsură suplimentară adecvată pe care aceasta le consideră necesare în vederea limitării consecințelor asupra mediului și a prevenirii altor incidente sau accidente posibile.
5. În cazul în care substanțele deosebit de periculoase sunt manipulate la locul activității într-o cantitate foarte mare, operatorul este obligat să pregătească, să prezinte și să actualizeze un raport de securitate pentru prevenirea incidentelor și accidentelor și limitarea consecințelor acestora. Cerințele privind conținutul raportului de securitate sunt definite prin ordinul comun al Inspectoratul pentru protecția mediului și Inspectoratul General pentru Situații de Urgență .

## Articolul 84. Raportul controlului de mediu

1. Raportul controlului integrat de mediu se întocmește de Inspectorul de mediu, după fiecare vizită la fața locului. În raport sunt prezentate constatările relevante cu privire la nivelul de conformare a instalației la condițiile de autorizare integrată de mediu și concluziile privind eventuala necesitate a unei acțiuni ulterioare.
2. Raportul este comunicat operatorului în termen de 30 zile de la efectuarea vizitei la fața locului.
3. Inspectoratul petnru Protecția Mediului publică Raportul de Control pe pagina web a instituției la data comunicării operatorului.
4. După primirea comunicării raportului controlului de mediu, pentru fiecare acţiune prevăzută, operatorul, de comun acord cu Inspectoratul pentru Protecția Mediului, stabileşte un calendar pentru punerea în practică a tuturor măsurilor identificate şi notifică acesta privind realizarea fiecărei măsuri.

# Capitolul X

# EFECTE TRANSFRONTALIERE

## 

## Articolul 85. Procedurile transfontaliere

1. În situația în care Agenția de Mediu deține informații potrivit cărora funcționarea unei instalații pentru care a fost depusă cererea de solicitare de acordare a autorizației conform art. 16 poate determina efecte negative semnificative asupra mediului din alt stat vecin, aceasta prin intermediul Ministerului Agriculturii, Dezvoltării Regionale și Mediului informează autoritatea publică centrală pentru protecția mediului din statul posibil a fi afectat cu privire la acest subiect.
2. Ministerului Agriculturii, Dezvoltării Regionale și Mediului în termen de 5 zile lucrătoare de la primirea informației din partea Agenția de Mediu, prezintă autorității publică centrală pentru protecția mediului a părții afectate, prin intermediul canalelor diplomatice, notificarea privind activitatea industrală și economică, și o plasează pe pagina sa web oficială.
3. Notificarea este prezentată părții afectate în limba de stat sau în altă limbă accesibilă, stabilită de comun acord cu partea afectată și conține informații publice în conformitate cu anexa nr.4.
4. În situația în care informațiile prevăzute la alin. (1) sunt solicitate de autoritatea publică centrală pentru protecția mediului a statului posibil a fi afectat, Ministerul Agriculturii, Dezvoltării Regionale și Mediului transmite, în condițiile legii, orice informație solicitată, în situația în care este disponibilă.
5. Informațiile prevăzute la alin. (1) sunt furnizate sau puse la dispoziția publicului statului posibil a fi afectat, potrivit prevederilor anexei [nr. 4](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65748062&d=2020-09-17#p-65748062), în același timp în care acestea sunt puse la dispoziția propriului public.
6. Informațiile prevăzute la [alin. (1)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747460&d=2020-09-17" \l "p-65747460" \t "_blank) sunt utilizate în cadrul consultărilor bilaterale dintre Ministerul Agriculturii, Dezvoltării Regionale și Mediului și autoritatea publică centrală pentru protecția din statul posibil afecta, pe bază de reciprocitate și în condiții de echivalență.
7. În contextul relațiilor bilaterale, Ministerul Agriculturii, Dezvoltării Regionale și Mediului se asigure că, în cazurile prevăzute la [alin. (1)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747460&d=2020-09-17#p-65747460) și [(2)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747461&d=2020-09-17#p-65747461), solicitările de emitere sau de actualizare a autorizației integrate de mediu sunt, de asemenea, disponibile publicului statului vecin posibil a fi afectat, pentru o perioadă suficientă de timp, astfel încât să îi permită exercitarea dreptului de a transmite observații/comentarii înainte de luarea deciziei.
8. Rezultatele oricăror consultări derulate potrivit prevederilor [alin. (1)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747460&d=2020-09-17#p-65747460) - [(5)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747464&d=2020-09-17#p-65747464) sunt luate în considerare de către Agenția de Mediu la luarea unei decizii cu privire la solicitarea de autorizare.
9. Ministerul Agriculturii, Dezvoltării Regionale și Mediului informează statul vecin ori statele vecine care au fost consultate potrivit dispozițiilor prevăzute la [alin. (1)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747460&d=2020-09-17#p-65747460) - [(5)](https://lege5.ro/Gratuit/gm3tmobwgy/legea-nr-278-2013-privind-emisiile-industriale?pid=65747464&d=2020-09-17#p-65747464) cu privire la decizia adoptată referitoare la solicitarea emiterii autorizației integrate de mediu și îi/le transmite informațiile prevăzute la art. 41.
10. În situația de stat afectat sau posibil a fi afectat, Ministerul Agriculturii, Dezvoltării Regionale și Mediului pune la dispoziția propriului public interesat, fără a aduce atingere prevederilor legislației incidente în vigoare, informațiile primite în cadrul relațiilor bilaterale.
11. În cazul în care Republica Moldova consideră că va fi afectată în urma impactului negativ semnificativ al activităţii industriale și economice de partea de origine, dar nu a primit nicio notificare în acest sens de la partea de origine, autoritatea competentă iniţiază consultări cu partea de origine privind impactul transfrontalier, aplicându-se prevederile, *Legii nr.86/2014 privind evaluarea impactului asupra mediului.*

# Capitolul XI

# DISPOZIȚII FINALE ȘI TRANZITORII

## Articolul 86. Dispoziții finale și tranzitorii

1. Prezenta lege intră în vigoare la 12 luni de la data publicării.
2. Guvernul, în termen de 12 luni de la data publicării prezentei legi:
3. va prezenta Parlamentului propuneri privind punerea în concordanță a legislației în vigoare cu prevederile prezentei legi;
4. va aduce actele sale normative în concordanță cu prevederile prezentei legi;
5. Ministerul Agriculturii, Dezvoltării Regionale și Mediului, în termen de 12 luni de la data publicării preventei legi, va elabora și aproba, în modul stabilit Regulamentul cu privire la eliberarea autorizației integrate de mediu și Regulamentul privind înregistrarea și notificarea agenților economici cu impact redus asupra mediului
6. După intrarea în vigoare a prezentei legi, autorizațiile acordate pentru emisia poluanților în atmosferă, autorizația de folosire specială a apei, autorizația privind deșeurilor și orice altă utilizare industrială sau economică a mediului vor fi înlocuite:
7. prin autorizațiile integrate de mediu pentru activitățile din anexa nr.1,
8. prin autorizațiile integrate de mediu pentru activitățile din anexa nr.2 și
9. prin documentul de înregistrare și notificarea emisă pentru instalațiile / activitățile din anexa nr.6.
10. Actele permisive în domeniul mediului emise pentru activitățile existente care se încadrează în lista activităților din anexa nr. 1 și nr. 2 se înlocuiesc cu autorizațiile integrate de mediu eliberate în conformitate cu dispozițiile prezentei legi.

PREŞEDINTELE PARLAMENTULUI                          

**Nr. …..** . Chișinău, **…. 2020** .

# Anexe